Tramp suspendovao putovanja iz Evrope u SAD na 30 dana, Srbije nema na spisku! - Naši u svetu\nTramp suspendovao putovanja iz Evrope u SAD na 30 dana, Srbije nema na spisku!\nObjavljeno 12/03/20 u 08:15\nZabrana se ne odnosi na osobe sa dozvolom trajnog boravka u SAD (nosioce takozvane “zelene karte”), najbliže članove porodice američkih državljana i još nekih pojedinaca, koji su imenovani u proklamaciji.\nTramp je, naime, rekao da se “snažne, ali neophodne” restrikcije neće primenjivati na Veliku Britaniju, koja ima 460 potvrđenih slučajeva.\nZabrana putovanja, koja stupa na snagu u petak u pomoć, ne primenjuje se na Britaniju niti na Amerikance koji prolaze “odgovarajuće provere”, prenosi Rojters.\nTokom obraćanja iz Ovalne kancelarije, koje su prenosile sve nacionalne televizije, Tramp je rekao da su “puna moć federalne vlade i privatnog sektora u pogonu da zaštite američki narod”, prenosi Glas Amerike.\n“Ovo je najagresivniji i najsveobuhvatniji napor da se suprotstavimo stranom virusu u modernoj istoriji”, dodao je Tramp.\n“Evropska unija nije uvela iste predostrožnosti i zabranila letove iz Kine i drugih žarišta. Rezultat toga je veliki broj novih oblasti u SAD, u kojima je izbila zaraza, koju su posejali putnici iz Evrope”, rekao je Tramp.\n“Nismo ni slutili da će se njen dolazak u Niš ovoliko iskomplikovati”: Oglasila se majka žene iz Švajcarske\nU Srbiji potvrđen još jedan slučaj koronavirusa, ukupno 19 zaraženih!


► Tači poziva na jedinstvo međunarodne zajednice oko Kosova\n16.04.2019 London / Beograd\nPredsednik Kosova Hašim Tači rekao je u intervjuu za britanski Indipendent da bi jedinstvo međunarodne zajednice oko Kosova pomoglo u dijalogu koji je potreban da bi se postigao dogovor sa Srbijom i ocenio da je sada red na Srbiju i Kosovo da postignu sporazum.\n"Kao što znamo postoji nejednistvo među nekim članicama EU oko nekih pitanja, i ima nejedinstva oko Kosova takođe. Međunarodno jedinstvo bi zaista pomoglo sa dijalogom koji nam je potreban da postignemo dogovor (sa Srbijom). Bez sumnje bi to ubrzalo proces", rekao je Tači u intervjuu tokom posete Londonu, koji britanski list objavljuje danas.\nTači je takođe rekao da je predsednik Srbije Aleksandar Vučić "vrlo teška osoba za vođenje pregovora, za vođenje dijaloga".\n"Ali nisam ga ja birao za svog sagovornika, nije on mene birao za njegovog sagovornika, to je realnost ove dve suverene zemlje", rekao je Tači.\nIndipendent ukazuje da su vođe Kosova i Srbije Hašim Tači i Aleksandar Vučić, koji su u prošlosti smatrani kao čvrsti nacionalisti, imali razgovore nedavno za vreme godišnje Minhenske bezbednosne konferencije i da se još jedna runda pregovora očekuje u bliskoj budućnosti.\nNovinar Independenta podseća da je Vučić bio ministar u vladi Slobodana Miloševića i da je bio iza drakonskog medijskog zakona ali da se sada smatra čovekom koji ima uticaj u Srbiji.\nVučić je sad viđen kao čovek sa kojim zapad može da radi i kome se daje priznanje da je reformisao srpsku politiku, navodi Indipendent. On je suočen sa određenom opozicijom iznutra, ali je dugo viđen kao neko ko ima veliki uticaj, i dalje je najuticajniji političar, piše britanski list.\nTači se složio da se Vučić promenio.\n"Vučić se definitivno promenio, uglavnom što je prošao kroz teška vremena zbog sopstvenih grešaka. Režim kome je nekad pripadao je bio zao, režim koji je naneo mnogo štete ne samo Kosovu, Bosni i Hrvatskoj nego i samoj Srbiji", rekao je Tači.\nTači je rekao da su on i Vučić bili suprotstavljeni 1998. i 1999. godine, a da su sada legitimne vođe Kosova i Srbije koje su izabrali građani.\n"Mi smo se svi promenili u pozitivnom smislu, morali smo da se promenimo. Sada ne govorimo o ratu i sukobu nego o tome kako da postignemo mir. Bilo je nedavnih demonstracija u Srbiji i postoji opasnost da bi one mogle da zaplaše Vučića od postizanja sporazuma, ali nadamo se da neće. Nažalost uvek će biti onih koji se suprotstavljaju miru", rekao je Tači.\nPostoji opšta saglasnost obe strane da je članstvo u EU ključno za postizanje dugoročnog mira i u slučaju Kosova i za uključenje u NATO.\n"S obzirom na okolnosti sa kojima se suočavamo na Kosovu jedina budućnost, jedini put napred je članstvo u Evropskoj uniji, nema sumnje u to", rekao je Tači za Indipendent.\n"Kao Kosovo ispunićemo sve naše obaveze zadatke da bi zaslužili da budemo član NATO i EU. Mi želimo da vidimo otvorene granice unutar EU, sa Albanijom, Makedonijom Crnom Gorom i Srbijom svuda u regionu. Što se tiče NATO misilim da govorimo vremenski o pet do 10 godina, možda i manje za pridruživanje", dodao je Tači.\nIndipendent još ukazuje da Tači ima sopstvene probleme pošto specijalni sud za Kosovo uspostavljen u Hagu 2017. godine istražuje navode o ratnim zločinima protiv više visokih figura OVKa uključujući i Tačija.\nTači kaže da nema čega da se plaši.\n"Kao i uvek mi nećemo pobeći, suočićemo se sa tim i uveren sam da će mo to prevazići sa dostojanstvom i integritetom", rekao je on.\nOn je optužio međunarodnu zajednicu za duple standarde i rekao da nije bilo suđenja i presuda za genocid koji je Srbija počinila na Kosovu.\nTači je međutim vrlo svestan tereta istorije na Balkanu, navodi Indipendent.\n"Naravno najveća prepreka je prošlost. Ali ako sada pogledama šire na region, posebno posle nedavnog sporazuma između Makedonije i Grčke... mislim zaista da je sada na nas red, Kosova i Srbije da postignemo mirovni sporazum. I na kraju dijalog nema alterantivu. To je jedino rešenje", rekao je Tači.


Ispiranje slanom vodom protiv zapušenog nosa\nDeci koja boluju od prehlade moglo bi da pomogne ispiranja nosa slanim rastvorom, otkrili su istraživači.\nVeć se odavno zna da sa kapima za nos, posebno kod dece, treba da budete veoma oprezni. Rezultati novih istraživanja pokazuju da kapi za nos sasvim može da zameni morska voda.\nČeški naučnici su otkrili da slani rastvor napravljen od morske vode može da pomogne u olakšanju teškoća sa disanjem. Autori istraživanja istakli su da se ispiranje nosa pokazalo delotvornim.\nU istraživanju je učestvovalo 400 dece od šest do deset godina. Pola od njih je kao lek protiv kijavice dobilo morsku vodu za ispiranje nosa, a druga polovina je dobila uobičajene lekove.\nAnalizom je otkriveno da su mali pacijenti koji su dobili slani rastvor imali manje zagušenih i šmrkavih nosova, kao i manje ozbiljnih upala grla, kašlja i nosnih opstrukcija u narednim nedeljama od dece koja su lečena klasičnim lekovima.\nTakođe naučnici napominju da je veoma bitno da deca, dok su prehlađena, često duvaju nos kako se sluz ne bi vraćala nazad i prehlada se ne bi zakomplikovala. Iako ovaj rastvor za odrasle možete da napravite i sami u kuhinji, tako što jednu čajnu kašičicu soli dodate u pola litre prokuvane vode, za decu ipak treba da koristite rastvore koji se prodaju u apoteci.\nOtkrića su objavljena u stručnom časopisu i pokazuju da bi roditelji trebalo da razmotre ispiranje nosa slanom vodom kao alternativu lekovima kod dece s čestim prehladama.


Verbić: Novi centar pomaže u smanjenju "odliva mozgova"\nSrbija, u poređenju sa razvijenijim zemljama, ima relativno mali broj istraživača, a zbog loše ekonomske situacije sredstva opredeljena za nauku i dalje su veoma skromna, rekao je ministar prosvete, nauke i tehnološkog razvoja Srđan Verbić na konferenciji u Splitu, gde je otvoren Centar za istraživanje i inovacije Zapadnog Balkana.\nCilj je da u budućnosti snažnije podržimo našu nauku: Srđan Verbić\nVerbić je na ministarskoj konferenciji u Splitu, na kojoj je osnovan Centar za istraživanje i inovacije Zapadnog Balkana (WISE), rekao da finansijska sredstva nisu dovoljna za značajan napredak nauke ili za unapređivanje visokotehnološke industrije.\nSituacija je, kako je rekao učesnicima skupa, slična i u nekim drugim zemljama Zapadnog Balkana.\n- Zato, u godinama koje slede, naši ciljevi su da postanemo konkurentniji, da snažnije podržimo našu nauku i njen odnos sa privredom, da unapredimo sistem visokog obrazovanja i da prokrčimo put ka punoj integraciji u EU - rekao je Verbić.\nOn je podsetio da je Srbija prethodnih godina ostvarila značajne rezultate u okvirnim programima EU, a posebno u "Horizontu 2020" i istakao da novi centar, cije će sedište biti u Splitu, može da pomogne u smanjenju "odliva mozgova".\nTo znači da se može omogućiti istraživačima da rade na izuzetno važnim i privlačnim projektima, a da istovremeno ostanu u svojim zemljama, rekao je Verbić na upravo završenoj višednevnoj konferenciji, koju je otvorila potpredsednica Vlade Hrvatske Vesna Pusić, saopštilo je Ministarstvo prosvete Srbije.\n- Jedan od značajnih elemenata za razvoj naše nauke je međunarodna saradnja. Srpski interes, kao i naš zajednički interes na Zapadnom Balkanu, jeste da promovišemo i ohrabrimo uspostavljanje regionalnih mreža naučnika i da kreiramo uslove za pametnu specijalizaciju u regionu. Zajedno možemo da ojačamo naše resurse i znanje, a kako bi postali uspešniji - istakao je Verbić.


Zaharova ponovila stav Rusije o rešenju Kosovskog problema - Infobrif\nZaharova ponovila stav Rusije o rešenju Kosovskog problema\nOna je podsetila da se u skladu sa Rezolucijom 1244 SB UN dijalog između Beograda i Pristine odvija uz posredništvo EU.\nObjavljeno 20.07.2018. u 19:47\n„Odlučno se protivimo veštačkim rokovima dijaloga Beograda i Prištine. Polazimo od toga da da je rešenje kosovskog problema moguće isključivo u u uslovima koji su prihvatljivi za Srbiju“ kazala je Zaharova agenciji Beta.\n„Pozicija Rusije je da taj proces treba da se odvija uz poštovanje medjunarodnog prava , a da je kamen temeljac za rešenje kosovskog pitanja rezolucija 1244, u skladu sa kojom je Kosovo sastavni deo Srbije“, navela je ona.\n„Đentlmenski sporazum“ svi zaboravili, ali on…\nOdgovor Rusije na optužbe za sajber napade: Velika…\nZahvaljuju Zaharovoj, Lavrovu što stvari nazivaju pravim…\nZaharova je podsetila da situacija oko Kosova redovna tema razgovora predsednika Rusije i Srbije Vladimira Putina i Aleksandra Vučicčića, kao i ministara spoljnih poslova dve zemlje Sergeja Lavrova i Ivice Dačića.\nZaharova je time odgovorila na pitanje kakav je odnos Moskve prema pregovorima u Briselu i kakva će reakcija Rusije biti ako sporazum izmedju Beograda i Pristine bude postignut bez učešća Rusije i konsultacija sa njom.\nPodsetimo, poslanik Ruske Dume Sergej Železnjak je pre tri dana rekao da Rusija neće podržati separatni sporazum o kojem se razgovara u Briselu izmedju Beograda i Prištine.\nKako je preneo Sputnjik on je, uoči poslednje runde dijaloga u Briselu u sredu rekao da „separatni dogovor sa samoproglašenom Prištinom, na koji spoljnopolitička služba EU prisiljava vlasti Srbije, ima za cilj da dokumentuje podelu Srbije na kosovsko-albanski i srpski deo“ a da će sledeći korak biti pretvaranje oba ova dela u protektorate NATO.\nMađarska uvela porez za podršku migrantima\nMuškarac otrovan nervnim agensom pušten iz bolnice\n„Đentlmenski sporazum“ svi zaboravili, ali on se dogodio\nOdgovor Rusije na optužbe za sajber napade: Velika Britanija ima bujnu maštu\nZahvaljuju Zaharovoj, Lavrovu što stvari nazivaju pravim imenom\nSlike restorana u kojem je ubijen Zaharčenko, gde je bila sakrivena eksplozivna…


Sosijete ženeral: Krediti za finansiranje studija | Kamatica\nPočetna > poslovne-vesti > Sosijete ženeral: Krediti za finansiranje studija\nSosijete ženeral: Krediti za finansiranje studija\nTekst objavljen: 01.07.2014 15:59\nSosijete ženeral banka obogatila je svoju ponudu novim setom proizvoda i usluga za studente. Studentima svih univerziteta, banka će odobravati povoljne dinarske kredite za finansiranje studija. Nosioci kredita su klijenti sa platom, u većini slučajeva su to roditelji.\nTi krediti povoljniji su od klasičnih keš i potrošačkih zajmova, jer Sosijete ženeral banka želi da ulaže u edukaciju mladih u Srbiji. Dinarski krediti će biti odobravani sa fiksnom ili varijabilnom kamatnom stopom, u iznosu od 50 000 do 1 500 000 dinara i rokom otplate od 12 do 60 meseci. Kamata za zajmove sa fiksnom stopom iznosi od 18,45 odsto, dok se varijabila kamata obračunava po principu: šestomesečni belibor plus 5,85 odsto. Prenos zarade u Sosijete ženeral banku nije obavezan.\nCilj je da mladima omogućimo lakše sticanje željene univerzitetske diplome, kao i da im stvorimo povoljnije uslove za bezbrižnije studije, rasterećene svakodnevnih trzavica oko finansiranja školovanja. Pored iznosa kredita za finansiranje osnovnih studija koji banka uplaćuje direktno na račun izabranog fakulteta prema profakturi, mladi akademci moći će da dobiju i dodatni keš u iznosu do 25 odsto školarine za propratne troškove kao što je plaćanje ispita, kupovina knjiga i slično. Ti krediti mogu takođe da se koriste i za refinansiranje kredita za finansiranje studija iz prethodne godine, u narednoj godini studija po istom principu uz novu profakturi i novi keš.\nU želji da vremenom budemo prepoznati na tržištu kao banka koja je dobra za mlade, osnovan je “Omladinski savetodavni tim“ koji je jedinstven u bankarskom sektoru u Srbiji a ima za cilj da uključi studente u razvoj usluga i proizvoda za mlade kao i da demistifikuje i približi bankarski sektor mladima.\nInovativnom ponudom banka je želela da im u pravo vreme obezbedi podršku za sve finansijske potrebe, ali i da ih edukuje i stavi do znanja da na pravom mestu mogu da dobiju stručni savet i da pronađu usluge koje odgovaraju njihovim potrebama. Cilj nam je i da kroz posebno kreirane proizvode, mlade ljude od početka edukujemo i upoznamo sa upravljanjem ličnim finansijama. U tu svrhu je razvijen niz studentskih proizvoda koji su tu da bi finansijski olakšali roditeljima i studentima ne samo upis na fakultet, već i celo školovanje i rešili svakodnevne finansijske potrebe o kojima studenti još ne razmišljaju kao što je paket račun po meri studenata.


Svjetska banka: Najveća recesija od krize 2008. godine - Srpskacafe\nSvjetska banka: Najveća recesija od krize 2008. godine\nSrijeda, 7.10.2020., 11:42 Srijeda, 7.10.2020., 11:45\nRastuće ekonomije zemalja u razvoju Evrope i centralne Azije doživjeće ove godine pad aktivnosti od 4.4 odsto, što predstavlja najgoru recesiju od globalne finansijske krize 2008. godine, navodi se u danas objavljenom ekonomskom izvještaju Svjetske banke za ovaj region.\nOporavak ekonomske aktivnosti očekuje se 2021. godine, u rasponu od 1,1 do 3,3 odsto. Ovakava prognoza i dalje je veoma neizvjesna, uz rizik lošijeg ishoda.\nBrzina oporavka zavisi od trajanja pandemije korona virusa (Covid-19), raspoloživosti i distribucije vakcine kao i razmjera poboljšanja globalne trgovine i investicija. Kao rezultat, rast u regionu može biti slabiji od očekivanog u slučaju pogoršanja pandemije.\n– U ovako izazovnim vremenima, zemlje Evrope i centralne Azije moraju da planiraju za period nakon trenutne krize i pripreme se za snažan post-pandemijski oporavak – kaže Ana Bjerde, potpredsjednica Svjetske banke za Evropu i centralnu Aziju, i dodaje:\n– To znači jačanje upravljanja, poboljšanje investicione klime, kao i jačanje inovacija i digitalnog razvoja. Značajna i održiva ulaganja u kvalitetno obrazovanje i zdravstvenu zaštitu biće od kritične važnosti.\n– Puko preživljavanje je nedovoljno, kao što je nedovoljno završiti samo osnovno obrazovanje. Odrasli treba da ostanu zdravi, aktivni i produktivni za cijeli život – kaže Asli Demirguč-Kunt, glavna ekonomistkinja Svjetske banke za Evropu i centralnu Aziju, i dodaje:\nU cijelom regionu, više od 18 odsto stanovništva je gojazno, gotovo 23 odsto periodično prekomjerno konzumira alkohol a gotovo 26 odsto su pušači. Ovi zdravstveni rizici posebno su izraženi u istočnoj Evropi i Rusiji, gdje je očekivani životni vijek najniži u regionu. Učestalost ovih rizika ne samo da povećava izglede za razvoj stanja kao što su kardiovaskularne bolesti, već i za smrtnost i zdravstvene posljedice infektivnih bolesti kao što je Kovid-19.


Sastanak predstavnika UPFBiH i potpredsjednice FBiH o problemu plasmana hemijskih proizvoda u RS\nNa sastanku održanom 08. novembra 2017. godine u kabinetu potpredsjednice Federacije BiH Melike Mahmutbegović s predstavnicima Udruženja poslodavaca u FBiH i pojedinih hemijskih proizvođača iz FBiH, zaključeno je da u rješavanje problema onemogućavanja plasiranja hemijskih proizvoda iz Federacije u Republiku Srpsku treba uključiti i predstavnike dvaju entitetskih vlada te međunarodne zajednice. Potrebno je organizirati sastanak na koji će biti pozvani i ovi dodatni subjekti, osim današnjih učesnika, rečeno je.\nSastanak u kabinetu potpredsjednice Mahmutbegović održan je na inicijativu Udruženja poslodavaca u Federaciji BiH. Poslodavci su naveli da se susreću s problemima vezanim za zabranu plasmana hemijskih proizvoda iz Federacije na područje Republike Srpske. Da bi proizvođači hemijskih proizvoda mogli imati proizvodnu paletu na području RS-a, moraju biti i registrirani tamo, odnosno u nadležnom ministarstvu. Donošenjem zakonskih i drugih podzakonskih akata u Republici Srpskoj, kao što je Pravilnik o kriterijima za stavljanje deterdženata na tržište, onemogućen je nesmetan tok roba i kapitala između Federacije BiH i RS-a, što je suprotno Ustavu Bosne i Hercegovine, navelo je još Udruženje poslodavaca FBiH.


ŠTA SU RAZGOVARALI VUČIĆ I LAVROV?! Teška vremena su pred nama, samo ujedinjeni ćemo moći da se zaštitimo! - 24vesti\nŠTA SU RAZGOVARALI VUČIĆ I LAVROV?! Teška vremena su pred nama, samo ujedinjeni ćemo moći da se zaštitimo!\n“Želimo prijateljskom i bratskom ruskom narodu i ruskoj državi da pobedi tu opaku bolest u nadi da ćemo uvek moći da pamtimo ono što ste tokom krize izazvane kovidom-19 učinili za Srbiju, ali da vi uvek možete da računate na našu podršku”, rekao je Vučić na početku obraćanja.\n“Dobili smo određene ocene Ruske federacije, odnosno ministra inostranih poslova Sergeja Lavrova, koje su mene kao predsednika dodatno zabrinule a tiču se različitih planova i ideja po pitanju rešavanja kosovsko-metohijske krize. Ne želim nikoga da obmanjujem ili nešto skrivam od javnosti u Srbiji, a očigledno je da nas čeka izuzetno težak period gde ćemo se suočiti sa velikim pritiscima da bi se ostvarili neki planovi koje mi, zvanično a i nezvanično, nismo dobili, ali na osnovu određenih ocena naših ruskih prijatelja, čini mi se da ćemo morati da budemo izuzetno obazrivi i veoma pažljivi u praćenju svake ideje koja nam se bude predstavljala”, izjavio je predsednik Vučić.\nVučić se zahvalio Rusiji zbog podrške u SB UN i dodao da se “gotovo na dnevnom nivou” razgovara i razmenjuju iskustva i saznanja između dve zemlje.\n“Jedna stvar je jasna. Ako bi bilo kada i na bilo koji način trebalo da dođe do bilo kakvog rešenja, da je za bilo kakvo rešenje uvek potrebna saglasnost Ruske federacije. I zbog SB UN, ali i zbog toga što mi ne želimo da svi drugi budu konsultovani i pitani a da Rusku federaciju niko ništa ne pita”, izjavio je Vučić i dodao da je Rusija uvek podržavala dijalog pod okriljem EU, kao i Srbija.\nPredsednik je dodao da je Srbija spremna da sasluša sve druge političke aktere i njihove ideje, ali “Srbija će umeti da zaštiti svoje vitalne, nacionalne, državne interese, bez obzira na cenu i težinu cenu koje će morati da plati”.\n“Očekuju me razgovori i sa najvišim evropskim zvaničnicima narednih četiri ili pet dana. Naša delegacija će, iako smo u problemu jer je vlada u tehničkom mandatu, ići u Vašington”, rekao je predsednik.\n“Teška, teška, teška vremena su pred nama i moramo da budemo ujedinjeni jer samo tako ćemo moći da zaštitimo svoje interese. Čekaju nas najteža vremena u poslednjih 12 godina, najteže od proglašenja nezavisnosti Kosova i priznanja više od 90 zemalja”, rekao je Vučić i dodao da je “važno da razumemo svoju poziciju i da budemo dovoljno snažni da odbacimo ultimatume”.\nOdgovor na eventualnu ponudu da priznamo Kosovo i da Kosovo uđe u UN, a mi zauzvrat da ne dobijemo ništa, osim članstva u EU, naš odgovor biće ‘ne’, rekao je danas predsednik Aleksandar Vučić.\n“Ako mislite da je moguće da mi kažemo da priznajemo Kosovo i da Kosovo uđe u UN, a da mi ne dobijemo ništa, da nam neko kaže ‘bićete članovi EU’, jasno je kakav je naš odgovor, a ako je potrebno da budem nedvosmislen, naš odgovor će biti ‘ne'”, rekao je Vučić.\n“To je za nas bilo veoma važno i zato smo uvek prihvatali razgovore pod pokrovilteljstvom EU”, rekao je Vučić.\n“A da li će biti nelaka situacija za nas, svakako će biti tako. Ali, kako su naši kroz istoriju govorili, svakog Vidovdana uvek se sve pokaže. Kako god teško da bude i šta god teško da dođe , ljudi će sve moći da vide i da razaznaju, a i mi ćemo morati da pružimo jasne odgovore”, zaključio je Vučić.\nNa pitanje o mogućoj “ponudi” EU odgovorio je da su adresa za to pitanje srpski narod i rukovodstvo.\n“Stav predsednika Vučića i njegove ekipe mi znamo, Beograd će se u pregovorima rukovoditi isključivo nacionalnim interesima svoje države i svog naroda”, uveren je Lavrov.\n“U prva četiri meseca bez obzira na koronu nismo imali pad”, konstatovao je on.\n“U svim drugim sferama društvenog života saradnja je dobra i verujem da može da bude još bolja. Što se tiče Vojno tehnička saradnaj ona je bila ne samo korektna već izrazito prijateljska i očekujem da Srbija nastavi sa daljim snaženjem svojih kapaciteta, jer Srbija ne želi da ugrožava bilo koga”, naveo je on. Vučić kaže da je od Rusije zatražio i podršku za SPC, čiji je opstanak ugrožen u regionu.\n“Verujem da će dolazak Putina na otvaranje hrama Svetog Save dodatno osnažitti poziciju naše zemlje i crkve”, zaključio je on.\n“Danas smo još jednom potvrdili da ćemo podržati sve korake i incijative koje će zaista pomoći Beogradu i Prištini da postignu uzajamno prihvatljivo rešnje na osnovu Rezolucije SB UN 1244”, poručio Lavrov.\n“Nećemo dozvoliti nikakve rokove po pitanju rešavanja pitanja Kosova i Metohije”, istakao je Lavrov. On je dodao da Rusija polazi i od toga da EU, koja ima mandat da bude posrednik u dijalogu, ne sme da se “izoluje” od svojih obaveza, i da mora da se bori za realizaciju postignutih sporazuma, koje sabotiraju kosovski Albanci.\n“Rešenje treba da bude u skladu sa međunarodnim pravom i da ga odobri SB UN. Smatramo da ne sme da se forsira i uklapa u veštačke rokove. Složićemo se samo sa onom odlukom koja odgovara Srbiji. Mi ćemo odbraniti stavove Srbije koja ima veliku ulogu u održavanju mira i stabilnosti u regionu”, rekao je Lavrov.\n“Mi očekujemo predsednika Vučića u Moskvi povodom značajnog jubileja sledeće nedelje. U paradi na Crvenom trgu će učestvovati i četa počasne garde oružanih snaga Srbije”, najavio je Lavrov.\nLavrova je na aerodromu “Nikola Tesla” dočekao ministar spoljnih poslova Ivica Dačić.\nDočeku na aerodromu “Nikola Tesla” prisustvao je i ambasador Rusije u Srbiji Aleksandar Bocan-Harčenko. Lavrov će se sastati kasnije u toku dana i sa Dačićem, te sa patrijarhom Irinejem, kao i sa ministrom unutrašnjih poslova Nebojšom Stefanovićem.


U vojvođanskoj opštini Titel danas je obilježeno 77 godina od zloglasne akcije mađarske okupatorske vojske u Drugom svetskom ratu kada je u južnoj Bačkoj, odnosno Šajkaškoj oblasti, na području Novog Sada i Bečeja svirepo ubijeno više od 4.000 nedužnih Srba, Jevreja i Roma.\n- Ledeni januar u južnoj Bačkoj 1942. godine postao je paradigma stradanja nevinih ljudi koje je od njihovih dželata delilo samo to što su pripadali drugoj naciji i veri. To je bila njihova jedina krivica, plaćena najvećom cenom koju čovek može da plati: sopstvenim životom - rekao je predsednik Pokrajinske vlade Igor Mirović, odajući poštu žrtvama na centralnom pomenu u Titelu.\nOn je dodao da obeležavanje godišnjica, poput ove u Titelu, nije samo izraz poštovanja žrtava, već i opomena da zločin nikada i nigde ne smije da se ponovi.\n- I ovim činom pokazujemo da smo spremni da, nikada ne zaboravljajući nijednu nevinu žrtvu iz prošlosti, ma čija ona bila, zajedno gradimo budućnost bez stradanja, bez mržnje, budućnost međusobnog uvažavanja koja će biti bolja za sve nas - rekao je Mirović.\nPredsednik opštine Titel Dragan Božić istakao je da se danas, posle 77 godina, može iskazati nada da su preci stradali za pravedniju budućnost.\n- Zato je važno da se sećamo surove i strašne sudbine pravednih čije su živote uzeli nečasni - poručio je Božić.\nParastosu su prisustvovali i predsednik Skupštine Vojvodine Ištvan Pastor, gradonačelnik Novog Sada Miloš Vučević i predstavnici Memorijalnog društva "Racija 1942".


BARA REVA Zaštićeno prirodno područje i stanište ptica ili mesto za odlaganje građevinskog otpada\nSkoro mesec dana građani i ekološki aktivisti kampuju na području bare Reva, kako bi sprečili dalje donošenje šuta i uništavanje prirode. Na to je zamenik gradonačelnika Goran Vesić poručio da će ih pozvati na razgovor kako bi zajedno došli do rešenja.\nOvaj šumski predeo na levoj obali Dunava, a na samo pet kilometara od centra Beograda, postao je deponija građevInskog otpada koji se dovozi već više od godinu dana.\nSekretarijat za zaštitu životne sredine Beograda saopštio je da su na levoj obali Dunava, u Revi, u toku radovi na izgradnji postrojenja za tretman, odnosno skladištenje i ponovno iskorišćenje neopasnog građevinskog otpada.\nNavodi se da se postrojenje gradi u skladu sa Rešenjem o privremenoj građevinskoj dozvoli koje je izdao Sekretarijat za urbanizam i građevinske poslove Gradske uprave Grada Beograda 12. januara ove godine.\nPotresna scena sa Ušća: PORODICA LABUDOVA DAVI SE U SMEĆU, ptići jedva uspevaju da ostanu uz roditelje (VIDEO)\nPriroda pripada svima nama\nGrađani koji su došli u Revu podigli su šatore i saopštili da se odatle neće pomeriti i neće dozvoliti ubijanje drveća, ptica i biljaka. Oni poručuju da priroda pripada građanima i da će se za nju boriti sadnjom bagrema i zadržavanjem kamiona sa otpadom dalje od tog područja.\nKako tvrde zatrpavanjem stabala otpadom, ugroženo je 80 hektara šume Reva, a procenjuju da je već veliki deo šume zatrpan i uništen i da je brdo šuta dostiglo visinu od nekoliko metara.\nKako su poznavaoci ptica još pre nekoliko godina ukazivali, ovde je ugroženo i stanište više od 150 vrsta ptica, uključujući strogo zaštićene vrste poput orla belorepana - koji se hrani ribom, kao i vidru - koja se takođe hrani ribom iz bare, a da je samo područje bare Reva uvršteno u mesta od međunarondnog značaja.\nOni zahtevaju hitnu obustavu radova dok se ne završi korekcija studije o uticaju na životnu sredinu.\nZamenik gradonačelnika Goran Vesić izjavio je, gostujući u Beogradskoj hronici, da je na tom području Grad hteo i imao pravo, po urbanizmu, da sagradi postrojenje za preradu građevinskog otpada.\n- Mi sada ulazimo u fazu kada počinjemo da prerađujemo otpad, što znači da se iz takvog postrojenja stvara poseban produkt koji se koristi za izgradnju puteva. Tako se radi svuda u svetu - rekao je Vesić.\nOn je dodao da razume da su ljudi protiv toga da se tako nešto dešava u njihovom komšiluku, ali da nije dovoljno da budu samo protiv, već moraju da ponude i neka rešenja.\n- Ukoliko nemamo mesta da odlažemo građevisnki otpad i ne prerađujemo ga, tada ćemo imati divlje deponije svuda po gradu – naglasio je Vesić.\nOn je rekao da će pozvati građane, zajedno sa stručnjacima, da pokušaju da nađu zajedničko rešenje i da će na taj razgovor biti pozvani i predstavnici Zavoda za javno zdravlje i Zavoda za zaštitu prirode.\n- Sada radimo takvu fabriku u Velikom Selu, počinjemo u Ostružnici, radićemo u Obrenovcu, završili smo projektovanje Batajnice i ostaje nam samo još jedna u Grockoj. Svake godine izbacujemo fekalija u Savu i Dunav zapremine 60.000 olimpijskih bazena - zaključio je Vesić.\nPrvi korak za SPAS BARE REVE - Gradska čistoća više neće na toj lokaciji ostavljati otpad, a biće postavljena i rampa


William Hague: Nećemo biti izolovani u Evropi - Klix.ba\nOdluka o neulasku u novi ugovor EU William Hague: Nećemo biti izolovani u Evropi\nOdluka o neulasku u novi ugovor EU\nWilliam Hague: Nećemo biti izolovani u Evropi\n11.12.2011. u 19:07\nBritanski sekretar za spoljne poslove Vilijem Hejg rekao je danas da odluka da ne uđu u novi ugovor Evropske unije na samitu prošlog petka neće ostaviti Britaniju izolovanu i na marginama Evrope.\n"Mi nismo marginalizovani, ja se ne slažem sa tim, ja ne koristim terminologiju dvije brzine Evrope, to podrazumijeva da jedna grupa stiže do nečeg mnogo brže od druge grupe", rekao je Hague, član Konzervativne stranke, u današnjem intervju Sky Newsu.\nRanije je zamjenik premijera, Nick Clegg, iz Liberalno demokratske stranke, koja je koalicioni partner konzervativaca, rekao je da je gorko razočaran ishodom prošlonedjeljnog samita EU, rekavši da se time rizikuje da Britanija ostane izolovana, podsjeća Reuters.\nBritanija može da bude "izolovana i marginalizovana" od strane Evropske unije nakon što je odbila ugovor čiji je cilj okončanje dužničke evro krize, rekao je Clegg.\n"Ja sam gorko razočaran ishodom prošlonedeljnog samita, preciznije zato što mislim da sada postoji stvarna opasnost da tokom vremena Ujedinjeno kraljevstvo bude izolovano i marginalizovano u Evropskoj uniji", rekao je Clegg BBC-ju.\nOn je takođe upozorio protivnike Evropske unije u Konzervativnoj partiji koji nastoje da Britanija potpuno napusti EU, rekavši da bi to ostavilo Britaniju kao globalnog "Pigmejca".\n"Ja mislim da bi Britanija, ukoliko napusti EU, bila smatrana za beznačajnu od strane Washingtona i za Pigmejca u svijetu gdje ja želim da mi stojimo visoko i vodimo svijet", rekao je Clegg.\nprije 15h 35m 51\nKazne od 50 do 600 KM 203\nprije 7h 31m 160\nOdgovor Damaska 136\nprije 7h 36m 131\nprije 18h 48\nprije 13h 46m 56


Privredi prijeti kolaps ukoliko se ne usvoje zakonska rješenja za rasterećenje - Poslovne novine\nUpravni odbor Grupacije poslodavaca Srednjebosanskog kantona pri Udruženju poslodavaca Federacije BiH pruža punu podršku Udruženju poslodavaca FBiH u aktivnostima koje provode s ciljem realizacije “inicijative 20+5+6”.\n“Sve aktivnosti koje provodi Udruženje poslodavaca FBiH u cijelosti podržavamo. Naša podrška se naročito odnosi na na ‘inicijativu 20+5+6’, uzimajući u obzir teže uvjete za poslovanje kompanija i ukoliko se u najskorije vrijeme ne donesu zakonska rješenja koja će poboljšati poslovni ambijent, naročito u segmentu fiskalni i parafiskalnih opterećenja na poslovanje i rad, našoj privredi prijeti kolaps. Zbog svega navedenog, pozivamo odgovorne u Vladi i Parlamentu FBiH da hitno reagiraju i usvoje barem dio najnužnijih prijedloga zakonskih rješenja koja je dostavilo UPFBiH. Pozivamo i molimo sve institucije i pojedince da hitno i neodložno ispune svoj dio obaveza, kako bi se što prije stvorili povoljniji uvjeti za poslovanje, posebno u realnom sektoru”, kaže Kemal Čolak, predsjednik UO Grupacije poslodavaca SBK pri Udruženju poslodavaca FBiH.\nSredinom aprila zastupnici Zastupničkog doma Parlamenta FBiH su na tematskoj sjednici posvećenoj rasterećenju privrede i poboljšanju poslovnog ambijenta, jednoglasno usvojili zaključak kojim se od Vlade FBiH traži da u roku od 60 dana u parlamentarnu proceduru dostavi prijedloge novih te izmjene i dopune postojećih zakona koje je pripremilo Udruženje poslodavaca FBiH.\nJučer je bilo tačno 90 dana od dana usvajanja ovog zaključka, a Vlada BiH još u parlamentarnu proceduru nije uputila niti jedan prijedlog novog ili izmjene i dopune postojećih zakona koje su predložili poslodavci.\nIz UPFBiH još jednom apeliraju na Vladu FBiH da hitno razmotri i u parlamentarnu proceduru dostavi predložena zakonska rješenja.\n„inicijativa 20+5+6“ rasterećenje privrede SBK Udruženje poslodavaca FBiH


Nova lažna dojava o bombi – RTV BPK\nNa adresu Vlade Bosanskopodrinjskog kantona (BPK) Goražde, putem e-maila jutros je ponovo upućena dojava o postavljenoj eksplozivnoj napravi – potvrdio je kantonalni ministar unutrašnjih poslova Armin Mandžo.\nDodao je da je zgrada kantonalnih institucija odmah ispražnjena te da je kontra-diverzionim pregledom (KDZ) ustanovljeno da je riječ o lažnoj dojavi\n„ Ovo je četvrta dojava o postavljenoj bombi u zgradi Vlade dok je jedna bila upućena i o eksplozivnoj napravi u MUP-u i sve su bile lažne. Naše jedinice su reagovale u svakom slučaju i detaljno obavile preglede. Obzirom da je ovo teroristički djelo, svaki je prijavljen Federalnoj Upravi policije“ – poprecizirao je Mandžo.\nDodao je da su u međuvremenu održani i sastanci u Federalnoj Upravi policije\n„Tim za syber kriminial FUP-a koji se bavi razotkrivanjem ovih djela, poduzeo je određene aktivnosti i nastoji ući u trag osobama koje šalju mailove. Preliminarne informacije govore da mailovi dolaze iz Rusije, a postoji mogućnost da se neki šalju i sa područja Republike Srpske. Koliko znamo, u pitanju su organizovane grupe koje rade na širenju panike među građanima i nadamo se da će one uskoro biti razotkrivene“ – kazao je ministar unutrašnjih poslova BPK Goražde.


KiM: Dvoje dece preminulo u Štimlju | Red Portal\nKiM: Dvoje dece preminulo u Štimlju\nIzvor: kossev.info, Foto: pexels.com/free use\nOsoba stara 66 godina umla kod Mitrovice\nKIM: Juče popodne na Kosovu i Metohiji dogodile su se dve saobraćajne nesreće sa smrtnim ishodom. U Štimlju je stradalo dvoje dece nakon što je na njih naleteo automobil, dok je u selu Kičić preminula osoba stara 66 godina.\nKako prenosi poratal Kossev, nesreću koja se dogodila u Štimlju posle 16 časova izazvao je vozač automobila koji se kretao autoputem Štimlje-Prizren.\nUsled neprilagođene brzine, vozač je izgubio kontrolu i izašao na drugu stranu puta gde je naleteo na pešake. Iako su deca prebačena hitno u bolnicu u Prištini, usled teških povreda deca su preminula u bolnici.\nVozaču automobila V. M. određena je mera 48 časovnog pritvora.\nTakođe juče dogodila se još jedna saobraćajna nesreća na putu Mitrovica-Priština, u kojoj je preminula jedna 66-godišnja osoba. U nesreći su učestvovala dva automobila nakon čega je osoba preminula od povreda.\nTelo preminule osobe je poslato na obdukciju, a u toku je istraga nesreće.\nOrganizovali ILEGALNE AUTO-TRKE, vozili ulicama preko 200 na sat\nMuškarac NOŽEM NAPADAO prolaznike\n#dvoje dece preminulo\n#jedna osoba umrla\nKiM: Lažni saobraćajci\nPronađeni ostaci pergamenta BIBLIJE IZ 2. VEKA 😎


Kompanija CONEX DISTRIBUTION koja se bavi veleprodajom autodelova i prateće opreme nastala je 2003. godine, prvenstveno da bi unapredila prodajne aktivnosti preduzeća u okviru CONEX grupe, i vremenom napredovala i postala jedan od vodećih nacionalnih dobavljača autodelova. Glavna aktivnost CONEX-a je distribucija autodelova trgovcima autodelovima kroz razvijenu mrežu strateških prodajnih centara.\nPrvi međusobni kontakt ostvaren je na Frankfurtskom sajmu Automechanika 2008, na kome su obe strane učestvovale kao izlagači, kada smo CONEX-u prikazali naše proizvode i usluge i uručili primerke AutoKAT kataloga.\nPo završetku sajma, tim CONEX-a analizirao je i testirao katalog, nakon čega se odlučio za softverski sistem QUANTUM - AutoMARKET-a kao za celovito i najbolje rešenje za prikaz njihove ponude i komunikaciju sa kupcima.\nDelatnost CONEX-a bazirana je na razgranatoj distributivnoj mreži prodajnih centara, za čije je dobro funkcionisanje neophodan sistem koji nudi savremenu komunikaciju i brzi prenos informacija između udaljenih centara. Između ostalih, upravo mogućnosti našeg sistema koje pružaju brzu obradu, ažuriranje i prenos podataka, doprinele su izboru našeg kataloga.\nUsledila je intenzivna komunikacija, posetili smo Rumuniju i CONEX-ovom timu prikazali funkcionisanje celog sistema i razgovarali o tehničkim detaljima saradnje.\nNa daljim sastancima u Beogradu, u periodu održavanja Beogradskog sajma na kome je CONEX DISTRIBUTION izlagao, sa rukovodstvom CONEX-a precizirani su detalji prilagođavanja softvera specifičnim potrebama i zahtevima CONEX-a i zaključeni dogovori o našoj budućoj saradnji.\nNakon finalizacije pregovora potpisali smo ugovor, i započinjemo sa instalacijom i implementacijom paketa naših proizvoda i izradom kataloga ConexKAT, a prvi korak ka tome je skora poseta i obuka tima CONEX-a zaduženog za rad na projektu ConexKAT.


Akcije najkvalitetnijih preduzeća postale lak plen - Ekonomija - Dnevni list Danas\nPočetna » Ekonomija » Akcije najkvalitetnijih preduzeća postale lak plen\nKo dobija, a ko gubi zbog povlačenja investitora sa Beogradske berze\nAkcije najkvalitetnijih preduzeća postale lak plen\nIndeksi Beogradske berze tri dana zaredom beležili su veliki pad, reagujući tako na obaranje vrednosti akcija firmi koje se kotiraju na našem tržištu kapitala.\n0Piše: S. Vujčić 09. oktobra 2008. 20.11\n– Činjenica je da na Beogradskoj berzi nema novih investitora, a oni već prisutni povlače se i zatvaraju pozicije. Osnovni problem je što recesija preti da zahvati ceo svet, a Srbija nije ostala imuna na ta zbivanja. Mada naša berza nije reprezentativan primer jer je relativno mala, pa zato i mali broj ljudi oseća posledice pada vrednosti akcija. Kad je reč o investicionim i penzijskim fondovima, oni raspolažu imovinom vrednom oko 60 miliona evra, koja posle pada indeksa na berzi, vredi upola manje. Ali nije sve tako crno, jer oni koji imaju višak kapitala mogu sada po znatno nižim cenama da kupe akcije najkvalitetnijih firmi i banaka, koje uprkos tom padu, beleže izvanredne rezultate – kaže za Danas Ismail Musabegović, profesor Beogradske bankarske akademije.\nVladimir Pavlović, portfolio menadžer FIMA Proaktiv otvorenog investicionog fonda ističe da su indeksi u Americi i u Evropi pali za 30 odsto, dok su u Srbiji od maja prošle godine zabeležili pad od čak 75 odsto.\n– Sve berze u svetu suočavaju se i sa rastom i sa padom. Ti procesi se ciklično događaju i može se reći da je to normalna pojava za tržište kapitala. Ali, za berzansko poslovanje bitno je da postoje investitori na duže staze, koji u situacijama kakva je sada na svetskom finansijskom tržištu, kada su cene akcija niske, grade i kupuju pozicije, a kad cene akcija skoče, onda ih prodaju – kaže Pavlović.\nOn ističe da je i slab promet na Beogradskoj berzi, prouzrokovao tako veliki pad indeksa. Pavlović navodi primer Zagrebačke berze, koja je ovih dana imala korekciju indeksa nadole, ali je taj pad bio ublažen velikim dnevnim prometom od oko 30 miliona evra. Naš sagovornik podseća na to da je tako veliki pad vrednosti akcija, uz mali promet, na hrvatskom tržištu kapitala bio zabeležen još pre desetak godina.\n– Zanimljivo je, takođe, da su investicione jedinice pojedinih fondova imale bolje performanse od indeksa berze, jer nisu zabeležile toliki pad. To je dokaz da su ispunile svoju ulogu, a to je – kad tržište pada, investicione jedinice padaju manje od njega, a kada tržište raste, one nastoje da imaju veći rast – objašnjava Pavlović.\nDragijana Petrović, predsednik Upravnog odbora M&V Investmenta, kaže da su se fondovi na našem tržištu kasno pojavili, a problem je i to što im zakon nameće obavezu investiranja u akcije.\n– Ali, kada se govori o investicionom fondu, onda to podrazumeva investiranje na duži rok, što znači da nema mesta panici. Imovina naših fondova je relativno mala, tako da nisu velike pare u igri. Ali, pad vrednosti akcija izazvao je korekciju investicionih jedinica, što je nagnalo pojedine investitore da se povuku iz fondova, jer nisu mogli da svakodnevno prate pad investicionih jedinica fondova, i to je dodatno doprinelo padu cena akcija – ističe Dragijana Petrović.\nBeograd – Investicioni fondovi koji posluju na srpskom tržištu raspolažu imovinom koja bi mogla da se „vrti“ na Beogradskoj berzi i da se isprazni za devet dana, dok je imovini hrvatskih investicionih fondova za to su potrebna 624 dana. Svi investitori koji dolaze sa tržišta iz okruženja sa lakoćom se kreću kroz srpsko tržište kapitala, jer ih čeka slaba tražnja domaćih investitora. U prilog toj konstataciji govori podatak da se na Beogradskoj berzi kotiraju akcije više od 1.800 kompanija, od kojih se akcije samo četiri kompanije nalaze na A listingu. Ukupna tržišna kapitalizacija Beogradske berze jednaka je zbiru tržišne kapitalizacije Krke i Petrola. Dve hrvatske kompanije, Telekom i INA, imaju tržišnu kapitalizaciju koja je jednaka polovini tržišne kapitalizacije naše berze. Ali, Slovenija i Hrvatska su, za razliku od Srbije, imale strategiju razvoja tržišta kapitala, i zato smatram da bi bilo kakvo poređenje sa berzama u okruženju bilo preambiciozno – ističe Siniša Krneta, direktor Poslovnih operacija Beogradske berze.


Heroin se preko Rožaja doprema u NOVI PAZAR, a odatle u zapadnu Evropu - IBALKAN\nPrema saznanjima policija u regionu, koja su prenosili mediji, Keljmendi je vođa jedne od najjačih albanskih kriminalnih grupa na Balkanu, a u junu prošle godine je stavljen “na crnu” listu SAD i označen kao prva osoba u Evropi po opasnosti za SAD.\nPrema podacima srpske policije Keljmendi je glavni finansijer i organizator prometa heroina, koji u Peć stiže autobusima iz Carigrada i Albanije, a zatim se preko Rožaja doprema u Novi Pazar, a odatle u zapadnu Evropu.\nU Sarajevu poseduje tri kuće, dva stana i hotel “Kaza grande”, a u Podgorici stan. U crnogorskom letovalištu Ulcinj poseduje stan, 11 stambenih prostorija ukupne površine 377 metara kvadratnih, kuću, te stambenu zgradu od 1.600 metara kvadratnih. I – hotel na Velikoj plaži koji se zove isto kao onaj na sarajevskoj Ilidži – “Kaza grande”.\nKad je reč o imidžu Keljmendija u BiH, sarajevski list “Dani” pisao je još 2004. da je on javnosti postao poznat omaškom – bivši načelnik ilidžanske opštine, naime, nikako nije uspevao da upamti ime hotela, pa ga je zvao – “Koza nostra”. Ubrzo je u Sarajevu postalo jasno otkud ova “omaška”, pošto je ime hotelijera sve češće “iskakalo” u pričama o obračunima u sarajevskom podzemlju.\nČitaj još: PORUKA FAHRI RADONČIĆU IZ BIHAĆA: "Uvrede nisu zaboravljene, ne možeš podmititi Krajišnike"!!!\n“Kaza grande”, ali ulcinjska, lansirala je Keljmendija i među medijske zvezde u Crnoj Gori, pošto se našao u centru afere sa nelegalnom izgradnjom tog hotela.\nPripadnici Minisarstva unutrašnjih poslova u Novom Pazaru uhapsili su tri Read more\nBratski grad Sarajevo je jedan od gradova koji je Novom Read more\nNOVI PAZAR – Novopazarski Zavod za javno zdravlje, od početka Read more\nU okviru akcije "Sandžak za Bosnu" ljudi sa ovih prostora Read more\nČitaj još: Panika u Domu zdravlja: Vodoinstalater u ordinaciji iza ogledala pronašao jezivu stvar...


Predsjednik Crne Gore Milo Đukanović primio je ministra vanjskih i evropskih poslova Republike Slovačke Ivana Korčoka koji boravi u posjeti Crnoj Gori.\nPredsjednik Đukanović je uz dobrodošlicu ministru Korčoku istakao da sa ponosom odnose Crne Gore i Slovačke ističemo kao uzoran primjer za mnoge zemlje unutar EU i regiona. Pozitivno iskustvo saradnje, doživljavamo kao prijateljsko u punom značenju te riječi, što je potvrđeno kroz brojne događaje u novijoj crnogorskoj istoriji, prije svega referendumu o nezavisnosti, ali ne manje i u godinama koje su uslijedile, kazao je Predsjednik. On je podsjetio na dragocjenu pomoć Slovačke u savladavanju lekcija o snažnijoj podršci javnosti pristupanju u NATO, kao i na brojne ekspertize na putu evropske integracije, ali i diverzifikovanu podršku na bilateralnom nivou i značajnu ulogu Slovačke u okviru Višegradske grupe. Sve to više je nego dovoljan prilog potvrdi izrazitog prijateljstva koji Crna Gora njeguje prema Slovačkoj, ocijenio je Predsjednik. On je zahvalio Slovačkoj na podršci u savladavanju izazova tokom pandemije i kroz prethodnu pomoć, kao i donaciju koja se realizuje tokom posjete ministra Korčoka, uz uvjerenje da će nakon stabilizacije situacije sa korona virusom, biti u prilici da na raniji poziv predsjednice Čaputove otputuje u zvaničnu posjetu toj zemlji.\nPredsjednik je upoznao sagovornika sa aktuelnim prilikama u Crnoj Gori nakon parlamentarnih izbora i izrazio očekivanje da će nova Vlada u potpunosti slijediti dosadašnji strateški put Crne Gore u EU i NATO, naglašavajući da će u okviru kohabitacije sa pozicije Predsjednika učiniti sve da Crna Gora ostane na putu evropske i euroatlantske integracije.\nU razmjeni mišljenja o široj slici regionalnih odnosa, Predsjednik je posebno ukazao na zabrinjavajući virus nacionalizma koji se širi Balkanom potpomognut malignim uticajem sa strane i na potrebu pojačane pažnje Evrope za pitanje koje, kako je kazao, nije samo balkansko, već i evropsko. Borimo se za evropske vrijednosti, koje su superiorne i za njih se vrijedi boriti iz svake pozicije, poručio je Predsjednik.\nMinistar vanjskih poslova Republike Slovačke je, uz ocjenu da mu susret sa Predsjednikom predstavlja čast, naglasio da dolazi iz prijateljske zemlje u državu za koju Slovačka zna da je prijateljska, što visoko cijeni. Uz podsjećanje da predsjednik Đukanović godinama važi za najvažniju i najimpresivniju političku ličnost i figuru Crne Gore, kao i da Slovačka prepoznaje njegovo liderstvo na prethodnim pozicijama premijera i predsjednika, ipak posebne čestitke Slovačka upućuje za vrlo hrabru demonstraciju privrženosti demokratskim principima u nesmetanoj tranziciji vlasti i poštovanju volje građana.\nMinistar Korčok je kazao da je važno da Predsjednik svojim dokazanim liderstvom ohrabri Vladu da nastavi sa reformama i transformacijom društva, što će se prepoznati i vrednovati kao rezultat i argument da se ostvaruje napredak, koji će biti prilog za podršku Slovačke i evropskih partnera.\nZahvalio je Predsjedniku za analizu regionalnog konteksta, iskrenost i otvorenost.\nOn se saglasio sa Predsjednikovim ocjenama da je proevropskoj politici na Balkanu potrebna snažnija podrška da se izbori sa destrukcijom, ističući da EU ne treba na region da gleda kao na susjeda, već kao dio svog prostora koji ne smije da izgubi i da se za to treba odlučnije založiti. Treba da zaštitimo sebe tako što ćemo štititi vas, kazao je Korčok. Uz ponovljeno zadovoljstvo prilikom da razgovara sa čovjekom koji je, kako je kazao, posvećen svojoj zemlji i vodi je ka vrijednostima i u situaciji podijeljene vlasti, ocijenio je da kohabitacija može na kraju biti još jedna potvrda privrženosti demokratiji i dokaz da Crna Gora pripada Evropi.\nSagovornici su se saglasili da Crna Gora i Slovačka imaju izuzetno razvijene bilateralne odnose, posebno u odbrani, bezbjednosti, vanjskim poslovima uz želju da se pospješi saradnja u oblasti ekonomije, turizma, zdravstva, obrazovanja, nauke i kulture.


Radeći zajedno na oporavku Evrope, Berlin, Nemačka\nU Berlinu, glavnom gradu Nemačke, održana je završna konferencija u okviru Projekta “Working together for European recovery: workers involvement in companies’ future as a cornerstone” („Radeći zajedno na oporavku Evrope: učešće radnika u kompanijama kao temelj budućnosti“). Na Konferenciji, otvorenoj 27. oktobra 2016. godine, kao kolektivna članica Uni Global Union u delu UNI Finance Europa, u okviru aktivne međunarodne saradnje, Sindikat finansijskih organizacija Srbije – SFOS je ostvario svoje punopravno učešće i dao je aktivan doprinos.\nProjekat je vodila kompanija Syndex, proaktivni partner u projektima Evropske unije. Nakon završetka dvodnevne konferencije ostao je utisak organizacije na najvišem nivou, budući da nije lako okupiti predstavnike na najvišem nivou evropskih organizacija, kao što su: UNI Global Union (globalna sindikalna centrala za sektor usluga, veština i zanata), European Transport Workers Federation (Evropska federacija radnika zaposlenih u transportnom sektoru), IndustriAll European Trade Union (Sindikat radnika u teškoj industriji), The Federation of Public Service Union (Federacija sindikata u javnom sektoru).\nSyndex je kompanija sačinjena od 450 konsultanata i stručnjaka zaduženih kako za ekonomski, tako i socijalni aspekt zaposlenih, koja pruža podršku predstavnicima radnika i sindikatima u Evropi, koja se već 45 godina uspešno bavi održavanjem raznih oblika edukacije, kroz treninge i obuke predstavnika radnika u nacionalnim sindikatima, kao i predstavnicima evropskih saveta rada (European Works Councils; u daljem tekstu: EWC).\nPlanirano je da se u toku dva dana dotakne nekoliko „gorućih“ tema povezanih sa radom EWC, ali i poslednjim dešavanjima u svetu i Evropi. Ključne teme konferencije bile su: (1) revizija Direktive o EWC; (2) Brexit i njegov uticaj; (3) novi ugovori postignuti u saradnji sa EWC i (4) pregovaračke tehnike i alati koji su na raspolaganju članovima EWC i sindikatima, čiji su predstavnici zastupljeni u EWC.\nZamenik generalnog sekretara IndustriAll Europe Silvijen Lefebr (Sylvain Lefebre) je govorio o reviziji Direktive o EWC koju Evropska komisija priprema za proleće 2017. godine. Ta direktiva se, zapravo, zalaže za poboljšanje protoka informacija i socijalni dijalog između predstavnika zaposlenih i menadžmenta kompanija. Preko 10 miliona zaposlenih u okviru Evropske unije imaju pravo na informacije i konsultacije o odlukama u kompanijama na evropskom nivou kroz njihove evropske savete rada. Direktiva koja se odnosi na evropske savete rada primenjuje se na kompanije sa 1.000 ili više zaposlenih, uključujući najmanje 150 zaposlenih barem u dve zemlje članice EU.\nJedan od ključnih elemenata u evropskoj socijalnoj politici je unapređenje socijalnog dijaloga. To jasno proizilazi iz člana 138 Ugovora o osnivanju Evropske unije, u kome je jasno izrečeno: „Komisija ima zadatak da unapređuje konsultacije između uprave i rada na nivou Unije i da preduzima sve relevantne mere u cilju potpomaganja njihovog dijaloga kroz obezbeđenje uravnotežene podrške partnerima“. Inače, EWC je ustanovljen septembra 1996. godine Direktivom 94/45/EC, poboljšana decembra 1999. godine amandmanima iz Direktive 97/74/EC, dok su važeće izmene usvojene su Direktivom 2009/38/EC usvojenom maja 2009. godine od strane Evropskog parlamenta i Saveta Evropske unije.\nSvi učesnici konferencije su stava da direktiva ima i dobrih i loših strana i da je revizija svakako potrebna. Glavni cilj direktive je bio da se poveća broj članova EWC, što se od dana njenog usvajanja do sada nije desilo. Mišljenje koje se može primeniti i na nacionalni nivo sindikalnog delovanja (svakako i na našu zemlju) jeste da veći broj članova, posebno stručnih, koji vladaju tehnikama socijalnog dijaloga, može i mora doprineti većoj pregovaračkoj moći sindikalnih organizacija, odnosno radnika, a samim tim ostvarivanju boljih uslova prilikom pregovaranja i sklapanja kolektivnih ugovora.\nRevizija direktive se mora pozabaviti i terminologijom koja je korišćena, jer se dešavalo da se različito tumači i primenjuje u pojedinim zemljama Evropske unije. Kroz reviziju je takođe potrebno naglasiti da prisustvo stručnih predstavnika EWC u pojedinim zemljama i kompanijama nije dovoljno zastupljeno. Da li zbog kulturnih razlika ili jezičke barijere, neke kompanije i sindikalne organizacije koriste predstavnike EWC daleko više nego druge, a upravo cilj direktive jeste da svi zaposleni koji na bilo koji način ostvaruju prava kroz EWC imaju transparentnu, efikasnu i podjednaku pomoć stručnih predstavnika EWC.\nOno što takođe nije zadovoljavajuće i mora biti predmet revizije jeste korišćenje sredstava iz fonda EWC, koja čini se nisu dovoljno iskorišćena. Upravo nedovoljan broj projekata i konferencija poput ove - jedna do dve godišnje - govori u prilog tome.\nDirektiva nije na dobar način rešila pristup poverljivim informacijama – potreba za preciznom definicijom, kako do njih doći i kako je moguće njihovo razmenjivanje, kao i kada se neka od strane može pozvati na potrebu čuvanja poverljivih informacija koje se razmenjuju na sastancima EWC sa predstavnicima menadžmenta. Naglašeno je da se kroz reviziju mora podići i pitanje poboljšanja prava žena i veća zastupljenost žena u EWC.\nZaključak ove diskusije je da revizija Direktive potrebna, ali da se ona mora sprovesti na krajnje oprezan način, jer Evropska komisija više nije toliko blagonaklona njenim daljim izmenama i, izgleda, ne podržava taj stav u meri u kojoj je to ranijih godina činila.\nNaredna tema se odnosila na “Brexit” i njegov uticaj na radnike, predstavnike zaposlenih, sindikate i članove EWC iz Velike Britanije.\nPredstavnik Syndex-a iz Velike Britanije Dejvid Teren (David Tarren) je na veoma zanimljiv i šarmantan način izneo svoj i, može se reći, stav većine zaposlenih u Velikoj Britaniji nakon izglasavanja na referendumu da njihova zemlja napusti članstvo u Evropskoj uniji.\nKroz izlaganje se, zapravo, mogla napraviti paralela sa našom zemljom, odnosno činjenicom koliko je važno što je SFOS članica jedne tako velike organizacije kao što je Uni Global Union i što na taj način ostvaruje određena prava kroz EWC, odnosno ima bar deo mogućnosti koje kompanije zemalja članica Evropske unije poseduju.\nPostavljeno je pitanje šta će se desiti sada kada radnici iz Velike Britanije više ne budu bili iz zemlje članice Evropske unije i kada, kao takvi, gube prava na članstvo u pomenutim organizacijama.\nIstaknuto je da je kampanja za referendum bila najružnija kampanja ikada. Političari su imali glavni uticaj na tok i rezultat referenduma, a mišljenje i prava radnika su stavljena po strani (nama prilično poznato). Plate srednje i najniže plaćenih radnika u Britaniji su značajno pale od tada, a njihovo nezadovoljstvo je za neočekivano kratak period od referenduma do danas drastično poraslo. U Velikoj Britaniji više ne postoji slobodan protok radne snage, čime je tržište zatvoreno za dosadašnji ulazak nekvalifikovanih radnika (uglavnom iz zemalja istočne Evrope) i izlazak visokokvalifikovanih radnika. Zbog svega toga mnoge kompanije i radnici razmišljaju da napuste Britaniju, a samim tim i radnici i predstavnici EWC, što svakako pogorašava uslove i prava koja su do sada imali. Međunarodni sudovi, koji su do sada rešavali sporove, to više neće raditi, jer će se unutrašnjim pitanjima prekršenih prava radnika baviti samo sudovi Britaniji.\nSindikalne unije, predstavnici radnika, sami radnici, odnosno svi članovi EWC svakako na raspolaganju imaju sve što im jedna takva institucija može pružiti: protok informacija razmena mišljenja, savetovanja, pristup ostalim članovima, učešća na stručnim skupovima, treninzima, obuci i usavršavanjima.\nAjlin Konkon (Aline Conchon) iz InustriAll Europa i Kladuija Seler (Claudia Saller) iz UNI Europa upravo su o tome govorile. U svojim izlagnjima iznele su jedan od poslednih primera pregovora i, naposletku, uspešno potpisanog kolektivnog ugovora, koji su predstavnici zaposlenih uz pomoć sturčnih članova EWC sklopili sa menadžmentom kompanije ENGIE iz Francuske i koji će biti primenjivan na sev zaposlene u svim zemljama u kojima ta kompanija posluje. Nakon analize grane i sektora u kome kompanija ENGIE posluje, odnosno trenda profitabilnosti koji opada, predstavnici zaposlenih ove grupacije su, uz preporuku stručnih kolega iz EWC, zahtevali sastanak sa menadžmentom, pre nego što je do bilo kakvih promena uopšte došlo.\nPrognozirajući da će zbog (o)padajućeg trenda u grani broj zaposlenih morati drastično biti smanjen, predstavnici zaposlenih su tražili rešenja koja mogu ublažiti taj proces. Od menadžmenta su tražili da se radnicima omogući prekvalifikacija, dodatni treninzi i obuka kako bi ostali zaposleni, makar i na nekoj drugoj poziciji u kompaniji. Od menadžmenta su tražili da ponude fond od 10 miliona evra za obuke zaposlenih za prekvalifikacije. Zahtevali su i da se u slučaju zatvaranja radnog mesta, zaposlenom pre otpuštanja moraju ponuditi minimum tri alternativna radna mesta. U slučaju da postoji otvoreno radno mesto u drugom gradu, regionu, zaposlenom se ne sme dati otkaz, a da mu prethodno nije ponuđena opcija preseljenja i rada na drugoj lokaciji.\nPregovori su naravno bili mukotrpni i dugotrajni, ali zahvaljujući stručnoj pomoći, tehnikama pregovaranja i socijalnog dijaloga kao jednog od najvažnijih oruđa, kolektivni ugovor je sklopljen pre nego da je kompanija stupila u program reorganizacije i konsolidacije. Zaposleni su bili sigurni, a čak su obezbeđeni bonusi radnicima koji su bili dovoljno fleksibilni i spremni da sa svojim porodicama pređu u drugi grad i region kako bi radili na slobodnoj poziciji u tom trenutku.\nSve što je predstavnik SFOS-a čuo na ovoj konferenciji deluje neprimenljivo i decenijama daleko od prava koji zaposleni u Srbiji mogu ostvariti, međutim u razgovoru sa kolegama ohrabrena sam stavom da svako u svom okruženju mora delovati i koristiti ono sto mu se pruža i čime raspolaže i da je to proces koji neumitno teče.\nKroz jačanje organizacija predstavnika zaposlenih i sindikata, koji će stručno, efikasno i profesionalno koristiti resurse koje imaju, svi moramo dati puni doprinos jačanju i uticaju koji radnici imaju u našoj zemlji. Preko noći se ništa ne može desiti, malo po malo, dan po dan, godinu po godinu, sigurna sam da ćemo na nekoj od sledećih konferencija mi dati jedan od primera bar približno uspešnih pregovora ostvarenih u korist radnika.\nPredstavnik SFOS-a iz Sindikata Alpha Bank Srbija AD Beograd Nada Nestorovski je sa svojim kolegama iz Evrope ravnopravno učestvovala na ovoj završnoj konferenciji i dala je svoj doprinos u izučavanju navedenih tema i ostvarenju zajedničkih ciljeva radnika iz sveta finansija Evrope – učešće radnika u kompanijama kao temelj budućnosti.


Sarajevo i Zenica\nU 16 sati u Narodnom pozorištu Sarajevo je odigrana predstava „Gazi Husrev-beže ili: Bukagije“ autora Džemaludina Latića, u režiji Tanje Miletić-Oručević\nDrugi dan XVIII festivala bh. drame i autorskog teatra, u četvrtak, 25. aprila, upriličen je bogat Takmičarski program u Narodnom pozorištu Sarajevo i u Bosanskom narodnom pozorištu Zenica.\nU 16 sati u Narodnom pozorištu Sarajevo je odigrana predstava „Gazi Husrev-beže ili: Bukagije“ autora Džemaludina Latića, u režiji Tanje Miletić-Oručević. U predstavi su tematizirani događaji iz života Gazi Husrev-bega, plemića bosanskohercegovačkog porijekla koji je, prema mišljenju stručnjaka, jedan od najznačajnijih bosanskih vladara, ktitor i neimar koji je bitno utjecao na sveukupni razvoj Bosne i Hercegovine, a naročito grada Sarajeva.\nPredstava je inspirisana historijskim ličnostima i događajima, ali donosi aktuelnu priču o univerzalnoj prirodi ljudskih ljudskih karaktera i njihovim odnosima u društvu. Adaptaciju Latićevog teksta radio je Hasan Džafić koji potpisuje i dramaturgiju predstave, a postavkom ove drame Narodno pozorište Sarajevo još jednom je pokazalo da podržava domaće dramsko stvaralaštvo.\nTakođer, u okviru Takmičarskog programa u 20 sati na Velikoj sceni Bosanskog narodnog pozorišta Zenica je izvedena predstava Narodnog pozorišta Užice „Ali grad me je štitio“ prema tekstu Tanje Šljivar i u režiji Bojana Đorđeva. Radnja predstave je smještena u Frankfurt, na dan „blockupy“ protesta 2015. godine povodom otvaranja još jednog frankfurtskog nebodera – nove zgrade Evropske centralne banke. „Ali grad me je štitio“ dijelom je dokumentarna, citatna i metatekstualna drama i kombinacija je pop kulture, kasnog kapitalizma i iskustava jugoslovenskih imigranata u Njemačkoj.\nLikovi variraju od izmišljenih, poput konobarice Željane, koja na dan protesta izvršava samoubistvo skokom sa zgrade, do istinitih kao što su Naomi Klajn i Mario Dragi, pa do fiktivno – stvarnih bosanskih imigranata i same autorice teksta u kome govori i grad Frankfurt. U predstavi igraju: Tijana Karajičić, Bojana Zečević, Igor Borojević, Momčilo Murić, Nikola Penezić, Branislav Ljubičić, Hadži Nemanja Jovanović i Dušan Radojičić.


Dokumentarni film Zaveštanje – emotivna svedočenja preživelih - MediaSfera\nRežija: Ivan Jović\nDokumentarni film „Zaveštanje“ reditelјa Ivana Jovića, sastavlјen je od svedočanstava lјudi koji su preživeli genocid u Nezavisnoj državi Hrvatskoj u periodu od 1941. do 1945. godine. (2016)\nAutora ovog filma pre svega interesuju intimne ispovesti preživelih, ekspresija i empatija, a manje iznošenje istorijskih činjenica o zbivanjima. U filmu nema naratora koji objektivizuje istorijske događaje, već priču isklјučivo iznose neposredni svedoci.\nSastoji se isklјučivo od emotivnih i katarzičnih svedočenja preživelih, bez korišćenja arhivskog materijala – fotografija i istorijskih snimaka koje su uglavnom načinili zločinci, jer je to njihova, dehumanizovana vizura stradalih. Po ovome, film je blizak najznačajnijem filmu o Holokaustu: višečasovnom ostvarenju Kloda Lancmana „Šoa“.\nU okviru ovog kapitalnog projekta zabeleženo je 450 sati materijala i čak 94 intervjua po prilagođenim metodama Fondacije Šoa, koju je osnovao poznati reditelј Stiven Spilberg i koja je uspela da na isti način snimi veliki broj svedočanstava Jevreja koji su prošli kroz pakao Holokausta.\nMaterijal za film je snimlјen u periodu od 2012. do 2015. godine u Srbiji (Beograd, Novi Sad, Zrenjanin, Hetin, Čestereg, Ritopek, Žitište, Boleč, Ruma) i Republici Srpskoj (Banaluka, Prijedor, Kozarska Dubica i okolina). Preživeli govore o svom životu pre, tokom i posle Drugog svetskog rata, o stradanjima kojima su bili izloženi, lјudima koji su im pomagali, članovima porodice, i ponovnoj izgradnji života….\nTagoviDokumentarni film Ivan Jović RTS zaveštanje


nasilje : strana 2 : Južne vesti\nZa decu nasilje normalno, neophodan sistemski rad\n13:13, 23. 3. 2018.\n"Psihčko nasilje je postalo kao šala", "nasilje je normalno", "dobio sam batine i niko mi nije pomogao", "u školi ima mnogo nasilja", neke su od stvari koje su se čule na radionicama u niškim školama. Iako je glavni cilj projekta "Ujedinjeni u prevenciji nasilja u sportu" bio upravo rad sa mladim navijačima, odgovori školaraca skrenuli su pažnju edukatora na nasilje u svim sferama, jer su mu deca svakodnevno izložena.\nTvrdi da ga je policija greškom tukla i to pred bolesnim detetom\n21:35, 1. 4. 2017.\nPerica Petrović iz Vladičinog Hana, koji je u Niš došao zbog lečenja deteta na Klinici za onkologiju, "zamenjen" je sa pljačkašem trafike, zbog čega je i priveden. On optužuje policajce da su njega i njegovu taštu tukli i maltretirali, a iz policije tvrde da to nije tačno i da Petrovići takve tvrdnje ne mogu da dokažu.\nPijani tehničari maltretirali pacijente na prokupačkoj psihijatriji\n12:53, 24. 3. 2017.\nTehničar sa Odeljenja neurologije, najverovatnije u pijanom stanju, u noći između 20. i 21. marta, predstavljajući se kao doktor iz Niša, postrojavao je pacijente psihijatrije tokom noći, iživljavao se nad njima, a jednu ženu je, kako saznajemo, terao i da se svlači gola. Zbog ovog incidenta suspendovana četvorica tehničara.\nPretukao majku, pa se obesio u zatvorskoj ćeliji\n19:11, 1. 3. 2017.\nPedesetogodišnji muškarac koji je prethodne večeri uhapšen nakon što je pretukao svoju majku, pronađen je mrtav u zatvorskoj ćeliji istražnog zatvora u Nišu. Prema nezvaničnim informacijama, on se obesio pomoću čaršava koji je privezao za prozorske rešetke. Tužilaštvo naložilo obdukciju.\nRadovanović: Niko ko je pogrešio u lečenju izbodenog dečaka neće biti zaštićen\n10:14, 5. 12. 2016.\nNa tvrdnje porodice teško povređenog dečaka, koji je 12. novembra izboden kod Osnovne škole "Učitelj Tasa", da su za njegovo loše zdravstveno stanje delimično krivi niški lekari, direktor Kliničkog centra u Nišu Zoran Radovanović kaže da „niko ko je pogrešio neće biti zaštićen“.\n08:41, 1. 12. 2016.\nDok lekari niškog Kliničkog centra tvrde da nije bio životno ugrožen i da je u beogradski Urgentni centar prebačen "jer je ta institucija bila dežurna", porodica teško povređenog dečaka to odbacuje i tvrdi da se lekari u Beogradu već 5 dana bore za njegov život, a da su za to delimično krivi niški lekari.\nJonić upravlja "Pčelicom", a tukao učenika kao direktor škole\n07:30, 23. 11. 2016.\nAktuelni direktor niške Predškolske ustanove “Pčelica” Zoran Jonić još u vreme dok je bio direktor Osnovne škole “Čegar” udarao je učeniku glavu o zid i za to je pravosnažno osuđen. Ipak, kako je to tada okarakterisano kao prekršaj, a ne krivično delo, to mu nije bila prepreka da postane i direktor ustanove koja upravlja vrtićima.\nUnuka tukla babu, suprug pretio supruzi i tastu\n11:48, 7. 11. 2016.\nDevojka iz Vranja uhapšena je i određen joj je pritvor do 30 dana jer je fizički napala svoju babu, dok je jedan muškarac iz okoline Bosilegrada uhapšen jer je pretio telefonom svojoj supruzi i tastu.\nUhapšen muškarac zbog pucnjave u "Kubo" klubu\n16:27, 4. 11. 2016.\nNiška policija uhapsila je muškarca osumnjičenog da je u noći između srede i četvrtka u diskoteci u centru Niša iz pištolja pucao i povredio dve osobe.\nDvoje povređenih u pucnjavi u "Kubo" klubu\n10:23, 3. 11. 2016.\nPrema prvim informacijama mlađi napadač je pucao na šankericu i jednog gosta u noći između srede i četvrtka u klubu "Kubo" u centru Niša. Napadač je otkriven i za njim se traga.\nSekirom na nevenčanu suprugu i njenog sina\n12:44, 23. 9. 2016.\nVranjska policija uhapsila je muškarca zbog sumnje da je najpre pretio sinu svoje nevenčane supruge, a zatim na njih oboje nasrnuo sekirom.\nNasilnik policajcu polomio nogu, policajki povredio ruku\n21:39, 1. 8. 2016.\nDvoje niških policajaca je povređeno kada ih je, dok su pokušavali da spreče tuču, napao jedan od učesnika svađe. Nasilnika uhapsila tek sledeća policijska patrola.\nSuprugu sekao po vratu\n09:55, 26. 7. 2016.\nLeskovačka policija uhapsila muškarca iz okoline tog grada zbog sumnje da je tukao svoju suprugu i "oštrim predmetom joj naneo povrede po vratu".\nNapao Prokupčanina nakon svađe\n12:27, 1. 7. 2016.\nZbog toga što je, nakon rasprave nasrnuo na 52-godišnjeg Prokupčanina, uhapšen je 30-godišnji muškarac iz ovog mesta.\nGrafitima u Vranju protiv nasilja\n09:41, 10. 6. 2016.\nUčenici vranjskih srednjih škola u subotu, 11. juna od 12 sati, crtaće grafite na zidu Parking garaže u centru grada u okviru akcije “Bojimo sivilo“, kao vid borbe protiv nasilja.\nŽena ukućanima pretila nožem\n10:58, 6. 4. 2016.\nProkupčanka je uhapšena zbog sumnje da je najpre vređala ukućane, a potom jednom od njih pretila nožem. Ovo je drugi slučaj porodičnog nasilja u Prokuplju za samo 2 dana u kome se ukućanima preti nožem.\nDečak tvrdi da su ga šamarali komunalni policajci\n08:50, 2. 3. 2016.\nDok 12-godišnji dečak tvrdi da su ga komunalni policajac i saobraćajni inspektor u Leskovcu maltretirali i tukli, oni negiraju optužbe i kažu da je mališan zapravo vređao i napao njih.\nTuča u centru Niša, dve osobe lakše povređene\n13:36, 24. 1. 2016.\nPetorica muškaraca potukla su se nakon kraće svađe sinoć u centru Niša, a policija ih je zatekla u tuči.\nPonovo hapšenja u prokupačkom kraju zbog nasilja u porodici\n12:35, 18. 12. 2015.\nDva muškarca iz okoline Prokuplja uhapšena su u dve različite akcije zbog toga što su fizički napali svoje ukućane. Za samo mesec dana, u prokupačkom kraju zabeležena su 4 slučaja nasilja u porodici.\n11:15, 10. 12. 2015.\nOd 180 niških studenata koji su učestvovali u anketi o nasilju u vezama, desetak njih je navelo da smatra normalnim da momak udari devojku u slučaju prevare. Iz Sigurne kuće kažu da, iako ovo nije visok procenat, nasilje ne treba tolerisati.\n16:53, 26. 11. 2020.\nBanđur kritikovao sastav delegacija koje je predložio i SNS, od Dačića komentar da je opozicija u parlamentu\n16:39, 26. 11. 2020.\nJoš 51 pacijent preminuo od kovida u Srbiji, 11 njih na jugu\n16:28, 26. 11. 2020.\nZbog malverzacija kojima su stekli blizu 150 miliona, u Nišu uhapšeni direktori farmaceutske firme\n16:20, 26. 11. 2020.\nUhapšen policajac iz Bojnika, švercerima duvana najavljivao pretrese kuća\n16:17, 26. 11. 2020.\nNišta od kovid bolnice u Knez Selu, ministar najavio pa se predomislili\n15:08, 25. 11. 2020.\nPerišić izabrao pomoćnike u KC Niš - većinu promenio, funkciju zadržao samo Stanojević\n13:58, 24. 11. 2020.\n13:18, 24. 11. 2020.\nPrve novčane kazne Prekršajnog suda u Nišu za ugostitelje koji nisu poštovali radno vreme i distancu\n14:04, 25. 11. 2020.\nU Nišu za doček najavljuju dnevne događaje na više lokacija, tvrde organizacija neće koštati ni dinar\n10:19, 24. 11. 2020.\n08:49, 20. 11. 2020.\nSotirovski o retroaktivnoj naplati kirije: Ponestaje para, gradska kasa se jako sporo i teško puni\n10:16, 21. 11. 2020.\n"Pauk" nosi automobile u Knjaževačkoj, građani kažu parkirali tu 10 godina i pitaju zašto kazne sada\n18:50, 20. 11. 2020.\nMarija Dinov Vasić\nVirus versus Nimus?


Stanley metar drveni 2m cena, cene Srbija, prodaja Beograd Novi Sad Niš\nStanley metar drveni 2m cene\nStanley metar drveni 2m Sklopivi drveni metar dužine 2 metra Širina: 15 mm Površina metra je lakirana i time zaštićena od spoljnih uticaja Ima zaštitu od UV zračenja Zaštićen je od abrazije i klimatskih uticaja Skrivene nitne Mesingane spojnice Klasa tačnosti: III,... specifikacija\nStanley metar drveni 2m Sklopivi drveni metar dužine 2 metra Širina: 15 mm Površina metra je lakirana i time zaštićena od spoljnih uticaja Ima zaštitu od UV zračenja Zaštićen je od abrazije i klimatskih uticaja Skrivene nitne Mesingane spojnice Klasa tačnosti: III\nEPonuda nije internet prodavnica već Vam omogućava da brzo i lako nađete Stanley metar drveni 2m po najjeftinijoj ceni. Naš cilj je da kupci budu što bolje informisani o ponudi Stanley metar drveni 2m na tržištu Srbije. Vrlo lako nalazite željeni proizvod za kategoriju Ručni alati cene, ne morate da lutate od sajta do sajta za Stanley Ručni alati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stanley metar drveni 2m sa PRODAVCEM. EPonuda ne može da garantuje potpunu tačnost specifikacije i slika za Stanley metar drveni 2m. Pre kupovine, podatke za Stanley metar drveni 2m proverite na sajtu PROIZVOĐAČA.


Nova recesija zbog duga?\nPredsednik Obama odgovara na pitanja novinara u vezi sa podizanjem granice zaduživanja i budžetskim deficitom u Beloj kući\nPregovori o povećanju granice zaduženja zemlje, izgleda da su stigli do mrtve tačke. S obzirom da se krajni rok brzo približava, ekonomisti kažu da obe strane mogu mnogo da izgube.\nSekretarijat za finansije kaže da će Sjedinjene Države ostati bez gotovog novca do 2. avgusta, ukoliko Kongres ne uspe da podigne granicu zaduženosti od 14 hiljada i 300 milijardi dolara. Kao gost TV mreže NBC, sekretar za finansije Timoti Gajtner je rekao da neuspeh nije opcija.\n„Ako se to dogodi, videćete katastrofalnu štetu širom američke i širom svetske ekonomije“.\nPredsednik Barak Obama je proteklih dana to potvrdio, izjavivši za Informativni program TV mreže CBS da ne može da garantuje da će penzioneri 3. avgusta primiti svoje penzionerske čekove.\nAli ekonomisti kažu da je to tek početak. Neuspeh u podizanju granice zaduženja bi mogao da dovede do velikih padova na globalnim tržištima, sličnih onima koje je svet doživeo 2008.\nHeder Bušej, viša ekonomistkinja iz Centra za američki progres, kaže da bi američki kreditni rejting mogao da strada, što bi primoralo banke i kreditore da podignu kamatne stope.\n„A to bi naravno imalo neposredni uticaj, ne samo na cenu pozajmica federalne vlade, koja utiče na veličinu duga američkih poreskih obveznika u budućnosti, nego će imati uticaj i na sve ostale interesne stope od kojih zavise porodice i firme“.\nHeder Bušej, Centar za američki progres\nKreditne kamate bi mogle da se podignu. Potrošnja bi mogla da se smanji, a već visoka stopa nezaposlenosti bi mogla još više da se poveća, jer bi firme prestale da zapošljavaju. Ako se to dogodi, Bušej kaže da je sve moguće.\n„Ne mislim da bismo mogli da isključimo vrlo realno mogućnost da nas to ponovo povuče nazad u recesiju“.\nUprkos takvim košmarnim mogućnostima, većina ekonomista su optimisti. Investicioni guru firme „Standard end Purs“, Sem Stoval, kaže da je razlog to što nelikvidnost Sjedinjenih Država jednostavno ne može ni da se zamisli.\n„Mislim da bez obzira što većina ljudi na Vol stritu ne očekuje nezamislivo, odnosno da Kongres neće da se dogovori o povećanju granice zaduženosti, svakim danom koji prođe mi smo malo po malo sve zabrinutiji da će oni možda da urade ono što je nezamislivo“.\nTakvi izgledi brinu mnoge Amerikance.\n„Moguća nelikvidnost u budućnosti predstavlja znatnu ekonomsku opasnost za Sjedinjene Države. Brinem za sve naše poslove, za poslove mojih nećaka, moje dece, za svačiji posao“, kaže jedan državni službenik.\nŠon Hil, koja radi u neprofitnoj organizaciji u Vašingtonu, kaže da niko ne bi prošao bez posledica.\n„Brine me kakav će to uticaj imati na naš zdravstveni sistem, na bankarstvo, nekretnine, obrazovanje. Takođe me brine kako će to izgledati međunarodnoj zajednici“.\nUprkos sličnostima sa Grčkom, Heder Bušej veruje da vlada neće da kasni sa isplatom dugova.\n„Nije jasno zbog čega bi Amerika pala pod stečaj sada, kada izlazimo iz velike recesije. Firme, mnoge firme su ponovo stale na noge, one sede na velikim profitima i gotovini, stvari ovde u Americi nisu toliko loše, tako da se ne može reći da smo Grčka ili neka od tih zemalja koje su protiv volje zapale u ovakvu situaciju. Ovo bi bilo dobrovoljno kašnjenje i poruka, koju bi to uputilo investitorima i zemljama širom sveta, pa i samim Amerikancima o tome kakva je zemlja Amerika, ne bi bila prijatna“.\nUprkos svom uzdržanom poverenju, Bušej upozorava da nema mnogo toga što pojedinci mogu da urade da bi se spasli od mogućeg ekonomskog pada – sem da podignu glas i daju do znanja političarima da igraju veoma opasnu igru.


RTS :: Zaklon od vetra najpotrebniji beskućnicima – gde mogu da pronađu smeštaj\nDruštvo Zaklon od vetra najpotrebniji beskućnicima – gde mogu da pronađu smeštaj\nčetvrtak, 07. okt 2021, 14:55 -> 14:59\nAutor: Zoran Slepčević\nZaklon od vetra najpotrebniji beskućnicima – gde mogu da pronađu smeštaj\nZaklon od vetra ovih dana najpotrebniji je beskućnicima. Spas najpre pronađu u pasažima ili sličnim prostorima, iako su im otvorena vrata prihvatilišta i to tokom cele godine.\nU beogradskim opštinama Vračar, Palilula i Stari grad adaptirani su i otvoreni prihvatni centri u kojima je tokom prošle godine registrovano više od osam hiljada poseta.\nNikola Prica, sekretar Crvenog krsta na Vračaru kaže da je u centru grada najveća potreba za smeštajem takvih lica, odnosno za pružanjem usluga takvim licima. "Ukoliko bude bilo potrebe za otvaranjem nekih novih centara, naravno da ćemo u saradnji sa gradskim sekretarijatom za socijalnu zaštitu to i otvoriti", rekao je Prica.\nPored zdravstvene i higijenske nege, pomaže im se da dođu do lične karte, zdravstvene knjižice, a potom da im se nađe i trajni smeštaj.\n"To su ljudi sa negativnim društvenim navikama, i samim tim često su skloni manipulaciji. Postoje oni koji jednostavno ne žele da prihvate tu našu pomoć, i prosto bi želeli da izigraju čitav sistem", kaže Nevenka Nikić Simatković, direktorka Prihvatilišta za odrasle u Beogradu.\nSvratište u Futoškoj ulici u Novom Sadu već godinama prihvata beskućnike, iskustva su razna, ali im se pomoć nikad ne uskraćuje.\n"Posebno je teško zato što nam usluge svratišta koriste ljudi koji su bukvalno na ulici, koji borave, ako nisu u svratištu oni su na ulici, i naravno da vam to otežava rad", ističe Anđelka Barać, direktorka svratišta u Novom Sadu.\nNataša Stanisavljević, gradska sekretarka za socijalnu zaštitu u Beogradu navodi da beskućnici nekad i ne žele da prihvate uslugu smeštaja, tako da smo im omogućili da imaju dnevnu uslugu da mogu da se okupaju i da dobiju sledovanje koje im je potrebno.\nCentar u Solunskoj ulici radi svakog dana, a za dve nedelje otvoriće se i vrata centara u Sazonovoj i Jabučkoj ulici. Iz Sekretarijata najavljuju izgradnju dugoočekivanog novog prihvatilišta.\n"Ja ću podsetiti da je to problem koji traje pola veka u Beogradu, a to je izgraditi prihvatilište za odrasla i stara lica i ovo je poslednja zima u kojoj će korisnici provesti u ovom objektu, jer tokom sledeće godine kreće izgradnja novog objekta", najavljuje Stanisavljevićeva.\n"Uglavnom svi korisnici vakcinisani"\nSa većim kapacitetom za smeštaj u preko 3.500 kvadrata imaće sve što im je potrebno. Dok se ne izgradi novi objekat, i ove zime u postojećim objektima potrebno je poštovati sve epidemiološke mere.\n"Meri se temperatura, prolaze kroz dezobarijeru, dezinfikuju se ruke. Ono što smo još radili, to je anketiranje u aprilu mesecu, među bekućnicima ko želi da bude vakcinisan i zajedno smo organizovali tu vakcinaciju", kaže Nikola Prica.\nAnđelka Barać ističe da su uglavnom svi korisnici vakcinisani, deo korisnika je i sa buster dozom.\nNevenka Nikić Simatković kaže da oni nisu dozvolili da virus uđe, jer su bili zajedno sa korisnicima u sedam grupa od po 15 dana. "Znači, boravili smo ovde, nismo išli kući", dodaje ona.\nTrećini korisnika Centra u Kumodraškoj ulici prošle godine nađen je trajni smeštaj. Na taj način sklonjeno je nekoliko desetina ljudi sa ulice, a za one druge, i ove zime biće otvorena vrata svratišta i prihvatilišta.


grupa Archives - Stranica 2 od 8 - Rock SvirkeRock Svirke\nGrupa Kanda, Kodža i Nebojša postoji već čitave dve decenije. U aprilu ove godine objavili su novi album pod nazivom „Manifest“ i kao prvi singl izbacili numeru „Pašću u svest“. U toku Jelen top 10 turneje po gradovima Srbije grupa je bila jedna od učesnika ovog zanimljivog karavana. Takođe su imali zapažen i posećen nastup i na Exit festival na Exit Music Live bini.\nPetak, 10. jun 2011. u 21:00\nJedna od najzanimljivijih novih rock ‘n’ roll grupa iz Sarajeva ponovo gostuje u Beogradu! Grupa „Skroz“ formirana je 1996. godine, kada su Adnan Šaran, Nedžad Mulaomerović, Mirza Suljagić i Sloven Anzulović, tadašnji članovi Zabranjenog Pušenja i Top Liste Nadrealista, motivisani širokim opusom pesama Adnana Šarana, odlučili da napuste Zagreb, vrate se u Sarajevo i pokrenu „Skroz“.


Premijeri da arbitriraju, važna uloga EU, SAD da pomognu\nNaslovnica Balkan Kosovo Premijeri da arbitriraju, važna uloga EU, SAD da pomognu\nKosovo – Šef Misije EU u Srbiji Vensan Dežer izjavio je danas da bi u slučaju neuspeha razgovora o implementaciji briselskog sporazuma morali opet da se uključe premijeri Srbije i Kosova Ivica Dačić i Hašim Tači, čime je pojasnio svoju prethodnu izjavu da bi zbog zastoja u implementaciji mogla da usledi arbitraža na višem političkom nivou.\nPoslanici u parlamentu različito su danas ocenili takvu ideju, dok analitičari u njoj vide “slamku spasa” u slučaju neuspeha razgovora o implementaciji, mada se nadaju da će taj proces biti brzo okončan čime bi Beograd mogao da računa na datum, a Priština na Sporazum o stabilizaciji i pridruživanju.\nI dok za LDP arbitraža sama po sebi ne mora biti nužno loša stvar, u URS-u strahuju da bi ona mogla da bude neobjektivna, za DS S je to još jedna vrsta potvrde nezavisnosti Kosova, a poslanik SNS Milovan Drecun eventualnu arbitražu vidi kao “mogućnost da EU da svoje tumačenje onoga što je dogovoreno u Briselu”.\nDrecun je podsetio i da Brisel očekuje od dve strane ubrzanu dinamiku implementacije sporazuma i što skoriji početak njegove primene.\nPoslanik LDP Bojan Đurić izjavio je danas novinarima u skupštini da će zbog toga što su Beograd i Priština u pregovorima sve vreme “držali fige iza leđa” sada možda biti potrebna arbitraža, ali on smatra da to ne mora biti nužno loše rešenje.\n“Očigledno je da potencijalna arbitraža EU i Beogradu i Prištini može ili treba da posluži kao izgovor za prihvatanje nekih rešenja koja su eventualno ili očigledno nepopularna u javnosti”, dodao je Đurić.\nŠef poslanika URS Vladimir Ilić, ocenivši da je jasno da je implementacija briselskog sporazuma ključni problem, jer taj deo ide najteže, izrazio je bojazan da neka eventualna arbitraža ne bi bila objektivna.\nPoslanik (DS S) Jovan Palalić, međutim, izjavio je novinarima da Evropska unija, uvlačeći Srbiju u eventualni postupak arbitraže, još jednom želi da potvrdi da je Kosovo i Metohija za EU nezavisna država.\nDirektor Foruma za etničke odnose Dušan Janjić i politički analitičar iz Prištine Fatmir Šeholi slažu se da bi u ovoj fazi, a kako bi se ubrzale stvari u vezi primene sporazuma, dobro bilo ponovno uključivanje premijera Srbije i Kosova, ali i predsatvnika EU i Sjedinjenih država, dok profesor Fakulteta politickih nauka u Beogradu Predrag Simić misli da bi učešće SAD bio još jedan dokaz nesposobnosti EU.\nJanjić i Šeholi arbitražu vide kao način da se otkloni zastoj u razgovorima o primeni sporazuma, smatraju da bi u tome uloga Ivice Dačića i Hašima Tačija bila neophodna, te da Ketrin Ešton ne bi trebalo da izostane, a prisustvo SAD, makar kao posmatrača, što je bilo i do sada, bilo bi poželjno.\nŠeholi je u izjavi Tanjugu kazao da u eventualnu arbitražu mogu još da se uključe i svi relevantni faktori na Kosovu koji odlučuju danas o svemu onome što briselski sporazum obuhvata, zamerivši pri tome kosovskom premijeru što javnost i političke predstavnike nije obavestio o svim detaljima sporazuma kako je to, naglasio je, učinio vicepremijer Srbije Aleknsadra Bučić.\nŠeholi navodi da, iako su određeni sporazumi iz tehničkog dijaloga počeli da se sprovode, kao IBM, sporazum o katastru i diplomama, sada nailazimo na “period težeg koncepta realizacije tog sporazuma”.\nOn je ipak optimista da će dve strane nastaviti dogovore o implementaciji, a Janjić čak predlaže da bi u slučaju osetljivih pitanja, poput izbora na severu KiM ili zajednice srpskih opština možda trebalo formirati prelaznu upravu u kojoj bi se našli predstavnici dve strane, ali i EU kao neke vrste arbitra ili posrednika.\nUpravo pitanje arbitraže sporno je za Simića u predlogu koji je izneo Dežer, jer, kako kaže, arbitrira se između dve strane koje su u sukobu, a ne između onih koji su postigli sporazum, pa stoga on arbitražu tumači kao neki vid posredovanja EU, dodajući da je sada ipak najvažnije da sporazum bude implementiran.\nZa njega je dodatno sporno u ovom predlogu učešće SAD, jer smatra da bi pozivanje Amerikanaca upomoć pokazalo još jednom da Evropska unija nije dorasla problemima Balkana.


Dinar pada li pada, ništa čudno\nKretanja kursa dinara prema evru poslednjih dana nisu neuobičajena i ne predstavljaju razlog za uznemirenje, kažu ekonomisti.\nPrema njihovim rečima, uzrok slabljenja domaće valute i dalje su fundamentalni faktori koji leže u slabosti srpske privrede.\nTeško je predvideti u kom periodu i kojim intenzitetom će se događati dnevne fluktuacije kursa dinara, ali da je slabljenje generalni trend zbog dospelih obaveza Srbije po osnovu dugova, kaže Zoran Grubišić, profesor Beogradske bankarske akademije.\n- U pitanju je cena koju plaćamo po prethodnom zaduživanju, najvećim delom dospevaju obaveze javnog i privatnog sektora i banke kupuju evre za račun svojih kljenata da podmire te obaveze - precizirao je Grubišić.\nKako je naveo, samo u toku ove godine dospevaju na naplatu obaveze od oko 3,3 do 3,5 milijardi evra po osnovu spoljnog duga, odnosno i dugovi države i dugovi privrede.\nPrema rečima Grubišića, Srbija i dalje mora da se razdužuje, u zemlju ne ulaze devize u dovoljnoj količini, i država sve slabije uspeva da plasira svoje hartije od vrednosti.\nOn je ukazao da na kretanje kursa i dalje utiču elementi neizvesnosti oko postizanja novog aranžmana sa MMF-om, rast javnog duga i premija na rizik zemlje.\nSaradnik Ekonomskog instituta Ivan Nikolić ocenio je da kolebanja kursa poslednjih dana nisu neuobičajena i da se radi o pomeranjima od nekoliko desetina para koja nisu dramatična.\nNikolić je naglasio da bi u suprotnom Narodna banka Srbije intervenisala na deviznom tržištu.\n- Ovo su neke normalne stvari, redovne, jeste možda nešto veći pritisak na strani tražnje, ali ništa neoubičajeno, da je drugačije imali bismo svakako intervencije centralne banke - dodao je Nikolić.


Počela konferecija o američkm ulaganjima u Srbiju u Crnu Goru\nViše od 150 predstavnika kompanija i institucija iz SAD i SCG, učestvuje na dvodnevnoj konferenciji o unaprijeđenju poslovnih odnosa i ulaganjima koju organizuje Poslovni savjet SAD i SCG.\nMajkl Polt, ambasador SAD u SCG ohrabrio je, u obraćanju na video snimku, investitore da ulažu u SCG, rekavši da je ovo - imajući u vidu makroekonomsku i relativnu političku stabilnost, te nisku vrijednost “real estatea” – vrlo dobar momenat.\nPolt je rekao da rizici za investitore i dalje postoje, jer još nisu otklonjene sve posljedice regionalnih ratova i izolacije iz doba Miloševićevog režima.\nRegion se oporavlja i realizuju se neophodne društvene i ekonomske reforme. Privatizacioni proces napreduje i poslvni ambijent se konstantno unaprijeđuje, na što ukazuju i poslejdnje analize Svjetske banke, u kojima je SCG rangirana kao najnaprednija – podsjetio je Polt.\nAmbasador Polt je izrazio očekivanje da će rješenje problema budućeg statusa Kosova doprinijeti ukupnom poboljšanju investicionog ambijenta.\nCrnogorsko rukovodstvo namjerava da iskoristi pravo i najkasnije u aprilu organizuje referendum o državnom statusu, rekao je Polt iwstičući da je to pitanje o kome bi trebalo da odluče Crnogorci, u skladu sa Ustavnom poveljom i međunarodnim snadardima.\n“Bez obzira na rezultat referenduma ne vidim zbog čega bi to ugrozilo zajednički ekonomski prostor, čije je snaženje u interesu američkih investitora i SCG”, poručio je ambasador Polt.\nIvan Vujačić, ambasador SCG u SAD rekao je da se ekonomski odnosi SCG sa Amerikom konstantno poboljšavanju i da je formalnom normalizacijom trgovinskih odnosa /NTR/, iako u korist SAD, u protekloj godini, razmjena uvećana čak 8 puta.\nMilan Parivodić, ministar za ekonomske odlose sa inostranstvom Srbije rekao je da su u državnoj delegaciji Srbije gerneralni direktori i vlasnici velikih kompanija i da je poruka potencijalnim američkim investitorima najbolje sadržana u ocjeni Svjetske banke da se investcioni i ekonomski ambijen u Srbiji mijenja najprogresivnije u poređenju 155 drugih država svijeta.\n“Veliki broj, rekao bih oko 50 američkih kompanija je prisutno. u naredna dva dana očekujemo dosta konkretnih susreta, od kojih će neki možda biti počeci poslova koji će se u bliskoj budućnosti zaključivati.Ekonomski osnosi se razvijaju, a oni unaprijeđuju političke odnose, što je za nas od ogromnog značaja”, kaže Parivodić.\nMilutin Simović, ministar poljoprivrede, šumarstva i vodopriverede Crne Gore kazao je da su uslovi makroekonomske stabilnosti i drugih zakonskih pretpostavki zasvnovanih na principima vladavine prava i tržišnih principa - učinile Crnu Goru atraktivnim investivcionim ambijentom.\n“Ovo je bila bila prilika da pozovemo američke investitore da odgovore investicionim izazovima i šansama u projektima iz oblasti infrastrukture, turizma i poljoprivrede. U naredna dva dana imaćemo i konkretne razgovore i prezentacije projekata koji će animirati potencijalne investitore”, rekao je Simović.\nDžon Sejlor, predsjednik Poslovnog savjeta SAD i SCG kaže da je ova konferencija simoboličan početak intenzivnog poslovnog dijaloga privrednika i institicja Amerike i SCG.\n“Mislim da ćemo u narednih nekoliko mjeseci vidjeti mnogo aktiviniju komunikaciju i konkretne aranžmane”, kaže Sejlor.\nBuduće investicije zavisiće od stabilnog političog i ekonomskog ambijenta, ali i analize rizika. Neki od najvećih američkih investitora su na forumu govorili o iskustvima rada u Srbiji i Crnoj Gori.\nDin Maršal je glavni finansijski menadžer kompanije “US Steel Srbija”. On kaže da je njegova kompanija napravila dobar potez kada se prije više od dvije godine odlučila da ulaže u smederevsku željezaru...\n“Mi smo se još prije dvije i po godine odlučili da se angažujemo na tom tržištu i da budemo prisutni u ranoj fazi ubrzanog razvoja regiona jugoistočne Evrope. Pitanje koje se postavlja pred investitorima je da li su mogućnosti ulaganja vrijedne rizika, a iz naše perspektive gledano bilo je vrijedno rizikovati. Mislim da je ambasador Polt u pravu kada kaže da je ovo povoljan trenutak za investiranje u SCG”, kaže Maršal.\nBrajan Genc, predsjednik kompanije Galaksi Tajer kaže da veličina i kupovna moć tržišta u SCG i regionu uopšte nije primarno uticala na odluku o ulaganjima u Srbiju, već da je investiranje motivisano povoljnim trgovinskim aranžmanima Beograda sa EU i posebno Rusijom.\n“Naša pozicija u Srbiji je nešto drugačija – mi tamo ne prodajemo, jer tržište Srbije, pa čak i tržište bivše YU za nas nema suštinski značaj. Za nas je Srbija atraktivna najprije zbog geografskog položaja, jer relatgivno brzo iz Srbije možemo da snadbijemo sve naše evropske konzumente, sporazum o slobodnoj trgovini sa Rusijom je od izuzetne važnosti, a povoljne su i poreske stope”, kaže Genc.\nDirektor za Evropu i Evroaziju odsjeka za međunarodne poslove u američkom sekretarijatu za finansije, Brajan Koks rekao je da su dobre vijesti za investitore izražen ekonomski rats u protekle dvije godine, podnošljiv javni dug, rast ulaganja i izvoza, početak pregovora o stabilizaciji i pridruživanju sa EU i pozitivni signali na koje ukazuje studija Svjetske banke, ali da su izazovi strukturne prirode - slabo razvijenog privatnog sektora i problema inostranog zaduživanja i dalje pristutni.\n“Srbija i Crna Gora ima potencijal da bude motorna snaga regionalnog razvoja, ali je za to neophodno nastaviti sa ekonomskim reformama i rešavanjem preostalih političkih sporova, kakvi su saradnja sa Haškim sudom, pitanje kosovskog statusa i odnosi Srbije i Crne Gore”, rekao je Koks.


Nagrada za glumačko ostvarenje Biljani Radenković na Međunarodnom festivalu u Banja Luci - JUGPRESS\nU takmičarskom programu festivala učestvovalo je 13 profesionalnih pozorišta iz: Poljske, Gvatemale, Turske, Hrvatske, Italije, Rsuije, Bosne i Hercegovine, Crne Gore i Srbije. U pratećem programu odigrane su četiri predstave, a u čast nagrađenih na zatvaranju festivala i ove godine nastupilo je Pozorištance “Puž”. Organizator festivala je Dječije pozorište Republike Srpske.\nNagrada za najbolju predstavu u celini pripala je predstavi “Orfej” Dečjeg pozorišta Subotica.\nŽiri je zasedao u sastavu: Alek Rodić, glumac i direktor Malog pozorišta „Duško Radović“ (Beograd, Srbija), Jaroslav Antonjuk, reditelj i direktor Teatra glumca i lutke (Lomža, Poljska), Rade Simović, dramaturg i teatrolog (Banja Luka, BiH, Republika Srpska).\nPredstavu „Cveće male Ide“ režirala je Marija Krstić, a uloge tumače: Mirjana Đorđević, Biljana Radenković, Aleksandra Pavlović, Stanislava Joković, Mladen Milojković i Srđan Miljković.\nBanjalučki festival ima za cilj da najmlađoj publici i kulturnoj javnosti predstavi lepezu stilova i formi pozorišnog izražavanja i najbolje predstave za decu sa domaće i međunarodne scene, kao i razmenu iskustava u oblasti kulture.\nOvo je bilo prvo festivalsko izvođenje predstave „Cveće male Ide“, koju već za sedam dana očekuje i učešće na Festivalu predstava za decu i mlade „Mali Joakim“ koji se ove godine održava u Užicu., kažu u Lutkarskom pozorištu u Nišu.


MobTrack:24 – rešenje za upravljanje voznim parkom MobTrack:24 – rešenje za upravljanje voznim parkom – Personal magazin\nMobTrack:24 – rešenje za upravljanje voznim parkom\nMapSoft i Mobile Solutions predstavili su MobTrack:24 – telemetričko rešenje koje integriše alate za kontrolu pokretnih objekata, efektivan prenos podataka o pokretnim objekatima, moćne logističke alate i niske troškove održavanja.\nMobTrack:24 omogućava on-line praćenje objekata i otkriva nepravilnosti u korišćenju, lopovluk, itd. Sistem automatski izvršava specijalne zadatke, kao što su praćenje temperature objekata, izveštavanje o događajima, itd.\nMobTrack:24 je dobro rešenje za kompanije sa sopstvenim voznim parkom kao što su špediteri, autoprevoznici, ali i za svakog ko želi da poboljša kontrolu nad vozilima ili pokretnim objektima, poveća kvalitet usluga i unapredi sigurnost. Sve pomenute mogućnosti i opcije pokazuju da je MobTrack:24 perfektan alat za efektivno upravljanje vozilima kompanije.\nMobTrack:24 – rešenje za upravljanje voznim parkom was last modified: September 24th, 2008 by Redakcija\nPrezentacija GIS priručnika za lokalne samouprave u Srbiji\nSoftverska piraterija je ozbiljan problem koji opterećuje Crnu Goru


Guteres izneo četiri opcije u izveštaju o Gazi\nAvgust 18, 2018 09:31\nU izveštaju, Antonio Guteres je izdvojio četiri mišljenja, ali nije dao neku posebnu preporuku, prenosi Rojters. Istakao je da sve opcije zahtevaju saradnju dve strane, trajni prekid neprijateljstava i dodatne resurse kako bi se osiguralo da su održivi.\n"Kombinacija produžene vojne okupacije, stalne bezbednosne pretnje, slabost političkih institucija i ćorsokak mirovnog procesa predstavljaju bezbednosni izazov koji je veoma složen politički, pravno i praktično", napisao je Guteres.\nGuteres je rekao da bi naoružani pripadnici mirovne misije UN ili oružane snage koje rade u okviru misije UN mogle bi da budu raspoređeni kako bi pružale fizičku zaštitu, ali ta opcija zahteva odobrenje Saveta Bezbednosti i SAD koja je bliska saradnica Izraela i koja će najverovatnije uložiti veto.\n"Civilni posmatrači UN ili koji ne pripadaju UN bi takođe mogli da budu raspoređeni sa specifičnim mandatom kako bi izveštavali o zaštiti i obezbeđivalo lokalnu medijaciju", rekao je Guteres.\nPrema njegovim rečima, treća opcija bi mogla da bude produžetak trenutnih programa UN i razvoj humanitarne pomoći kako bi se zadovoljile potrebe palestinskih civila, dok je četvrta opcija slanje dodtnih članova agencije UN za ljudska prva, koordincija i postavljanje političkih službenika kako bi se pojačao monitoring i izveštavanje o situaciji o situaciji, kao i pojačana "vidljivost" UN.\n"Najbolji način da se osigura bezbednost i zaštita palestinskih civila je pregovranje o sveobuhvatnom finalnom rešenju arapsko-izraelskog konflikta", napisao je Guteres.\nGeneralna Skupština UN zatražila je izveštaj u rezoluciji usvojenon u junu, u kojoj je Izrael osuđen za preteranu silu protiv palestinskih civila i u kojoj se osuđuje raketiranje iz Gaze ka civilnim oblastima u Izraelu, bez pominjanja Hamasa koji kontroliše Gazu.\nEvakuisana Sidnejska opera zbog curenja gasa 15


Požurite s novim kasama, još samo 10 dana za subvencije za eFiskalizaciju: Ko su proizvođači - Biznis Telegraf.rs\n21/01/22 | 16:02\nMali je istakao da se rok za dodelu subvencija, 31. januar neće produžiti, kao i da je 30. april 2022. godine krajnji rok u kome privreda treba da pređe na novi model fiskalizacije\nMinistar Mali, koji je prisustvovao predstavljanju novih fiskalnih uređaja koji su dostupni na tržištu za prelazak na novi model e-fiskalizacije, rekao je da je imao konstruktivan sastanak sa proizvođačima fisklanih uređaja i softvera za njih.\n"Izuzetno sam zadovoljan čime su naša pamet i industrija izašli, imamo 109 softverskih i hardverskih rešenja", rekao je ministar.\n"Sada ima 104.000 prijavljenih obveznika, isplaćeno je 84.000 subvencija. Još 10 dana je ostalo do isteka roka za prijavljivanje za tu vrstu pomoći, nećemo ga produžavati", istakao je Mali.\n"Veliki broj ih je kupio nove uređaje, a nisu ih priključili. Molim vas da to uredite što pre, jer ovi ljudi neće imati dovoljno ekipa da to u roku stave u funkciju i priključe do kraja aprila", upozorio je ministar Mali.\n„Novi sistem fiskalizacije u Srbiji treba da stvori uslove za snažniju borbu protiv sive ekonomije, da unapredi sistem kontrole i da obezbedi bolju naplatu poreza. Кao što je poznato, PU će sa novim modelom fiskalizacije imati mogućnost da u realnom vremenu vidi sve transakcije poreskih obveznika, kao i da proveri svaki izdati fiskalni račun. To omogućava efikasniju kontrolu, a iz sedišta PU ćemo moći da vidimo mnogo toga“, napomenula je ona, i dodala da će od novog modela fiskalizacije svi\nimati brojne benefite.\nKo su proizvođači\nHardverska i softverska rešenja za uvođenje novog modela fiskalizacije predstavili su:\n„Int Raster doo“, „Galeb Electronics“, „TIM CODE – poslovni softver doo“, „Fleet management\nteam doo“, „Moja kasa doo“, „Fusion its“, „2D Soft doo“, „ProudSourceIT doo“, „Sparkom P.R.“ , „Daria Memiš PR Fismod“, „Fiscal solutions“, „Digit Group doo“, „HCP doo“ i\nSiniša Mali sa šeficom kancelarije MMF o penzijama: Rašće po "švajcarskoj formuli plus"\nSrbija dobila nagradu za zeleno finansiranje: "To nas svrstava u ekološki odgovorne države"\n21. januar 2022 | 16:16\nZbog čega novoosnovane firme nemaju pravo na donaciju, već samo zaključno sa 29. oktobrom 2021? Zbog čega banke nemaju informaciju o načinu funkcionisanja integrisanih POS terminala?


Pomoc porodici – Bokpil\n03/12/2019 03/12/2019 Bokpil\n„Pomoć porodici“ i Ambasada Finske u saradnji sa „Seura“, organizovali su svečani prijem i predstavljanje edicije knjiga lakih za čitanje, autorke iz Finske dr Sabire Ståhlberg.\nDr Stevan Nestorov, defektolog, pedagoški savetnik je objasnio kome su knjige namenjene i rekao da knjige lake za čitanje pomažu i podstiču čitanje. Posebno su korisne za decu koja uče i vežbaju da čitaju.\nLako čitanje: Finsko-švedski metod u Srbiji\nAutor knjiga lakih za čitanje dr Sabira Ståhlberg posetila je „Centar za logopediju i ranu intervenciju dr Nestorov“. U našem Centru će se, po prvi put u Srbiji, primenjivati sistem tri različita nivoa lakog čitanja.\nKnjige lake za čitanje u Zemunu\nDr Sabira Stalberg posetila je OŠ „Petar Kočić“ u Zemunu i održala predavanje za aktiv stručnih saradnika škola iz opštine Zemun koji je održan u ovoj školi.\nAutor u Srbiji\nU novembru autor iz Finske, dr Sabira Stalberg je posetila Beograd. Na edukaciji za vaspitače i nastavnike rekla je da knjige lake za čitanje može da čita svako.


Poslanici će raspravljati o Vladinoj odluci da preuzme dug KAP-a - Vijesti.me\nskupština o dugu\nPoslanici će raspravljati o Vladinoj odluci da preuzme dug KAP-a\nVlada je zatražila od parlamenta da je podrži u namjeri da preduzme sve mjere za preuzimanje većinskog vlasništva u KAP-u Edit\nMina Business 27. februar 2012, 16:04 ažurirano 24. februar 2019, 22:23\nSkupština će sjutra raspravljati o Vladinoj odluci da preuzme 22 miliona eura duga Kombinata aluminijuma Podgorica (KAP) prema Dojče banci.\nPoslanici će raspravljati o Predlogu Odluke o naknadnom potrvđivanju odluke o preuzimanju duga te fabrike prema njemačkoj banci sa predlogom zaključaka.\nVlada je u svom predlogu zatražila od parlamenta da je podrži u namjeri da preduzme sve potrebne mjere za preuzimanje većinskog vlasništva u KAP-u, uz sve rizike koji iz toga proizilaze.\nPredsjednik Vlade, Igor Lukšić, uputio je Skupštini zahtjev za zakazivanje vanrednog zasjedanja za 28. februar. Prethodno je Vlada donijela odluku o preuzimanju duga KAP-a prema Dojče banci i utvrdila Predlog odluke o njenom naknadnom potvrđivanju, sa Predlogom zaključaka, koji su dostavljeni parlamentu.\nVlada je u svom predlogu zatražila od parlamenta da je podrži u namjeri da preduzme sve potrebne mjere za preuzimanje većinskog vlasništva\nLukšić je, nakon što je Vlada odlučila da preuzme dug KAP-a, najavio da će tu odluku proslijediti Skupštini na potvrđivanje. Na sjednici Vlade su protiv odluke o vraćanju dugova KAP-a bili ministri Socijaldemokratske partije (SDP).\nPredstavnici Demokratske partije socijalista (DPS) i SDP-a trebalo je danas da nastave pregovore o KAP-u. Pregovori koalicionih partnera vođeni su i tokom vikenda. Učesnici pregovora navode da su približili stavove, a najsporniji je način obezbjeđivanja struje za KAP.\nDugovi KAP-a prema Dojče, OTP i VTB banci iznose nešto preko 130 miliona eura i za taj iznos država je dala garancije. Ukupni dugovi fabrike iznose oko 350 miliona eura.